Αυτοκαθορισμός : Φεβρουαρίου 2017\nΑπομυθοποιήσεις εθνικιστικών μύθων και ψευδών / Σμερδαλέος\n- Φεβρουαρίου 24, 2017 Δεν υπάρχουν σχόλια: Σύνδεσμοι σε αυτήν την ανάρτηση\nαφού είπαμε με τους δικούς\nνα φύγουμε μακριά από τον θάνατο\nσπάσαμε έπειτα τις ζυγαριές της σκέψης,\nΣε μιαν έρημο χωρίς Μωϋσή\nΑιώνια περιπλάνηση σε ξεροτόπια,\nΑς έρθει τώρα ο κριτής\nνα τον πετάξουμε στο φως,\nΘα αποξηράνουμε και τις ελπίδες\nκαι τους εχθρούς,\nΑς έρθει τώρα ο καθένας\n- Φεβρουαρίου 22, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΒασικές έννοιες και μια απορία ή υπόθεση για την διακλάδωση και την ροϊκότητα..\nΗ υπόθεση πως υπάρχει μια καθοριστική επίδραση της πτυχής της ροϊκότητας του γίγνεσθαι μετατροπής των δομών ή συστημάτων στηρίζεται σε συγκεκριμένα επιστημονικά μοντέλα στην φυσική, τα μαθηματικά και την βιολογία.\nΔεν γνωρίζω πως ορίζεται η δομή ή κατάσταση της διακλάδωσης σε σχέση με αυτή την θεωρία ή εποπτεία περί των ροών όπως τούτη στηρίζεται στην κυματική φυσική κ.λπ\nΘεωρώ πως έχει υπάρξει μια υπερχρήση ή "μεταφυσική" χρήση της σχέσης αυτών των δύο δομών καταστάσεων.\nΠαραθέτω κάποιες βασικές δημοσιεύσεις προς διερεύνηση και προβληματισμό:\nΑρχή της επαλληλίας - Βικιπαίδεια\nΑνάλυση Fibonacci και Κυματική Θεωρία του Elliott | Markets.com\nΚυματική θεωρία - marketbet.gr\nΟργανισμοί, γονιδιώματα και εξέλιξη\nδιακλάδωση - Βικιλεξικό\nΔιάγραμμα διακλάδωσης - Βικιπαίδεια\n- Φεβρουαρίου 21, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΔιακλάδωση και ελευθερία ή αυθαιρεσία του υποκειμένου. Κάποιες κρίσιμες πτυχές..\nΤο πρόβλημα της διακλάδωσης ενός γενικού συστήματος μπορεί να περιγραφεί ή και να νοηματοδοτηθεί εντελώς διαφορετικά από μια θεωρία περί συστημάτων.\nΘεωρώ πως η ίδια η δράση των ανθρώπων όταν έχει μαζικά ή συλλογικά αποτελέσματα δεικνύει περισσότερα φαινόμενα από ό,τι η ίδια η θεωρία ή η επιστήμη, ειδικά όταν έχουμε να κάνουμε με διακλαδώσεις και σημαντικές διαφοροποιήσεις στις κοινωνικές και κοινωνικοπολιτισμικές μορφές ή δομές.\nΗ δημιουργική δύναμη των ανθρώπων περιέχει έναν βαθμό αυθαιρεσίας η οποία μάλιστα έχει ως "οξυγόνο" την ίδια της την αυθαιρεσία και την συμβολική ή εικονιστική δημιουργική δύναμη.\nΗ επιστήμη και ο ορθός Λόγος έχουν την αρνητική ικανότητα να ακυρώνουν (τις περισσότερες φορές) την δημιουργική δύναμη όταν τούτη εκφράζει μια δυναμική διάσπασης και διακλάδωσης ενός κοινού συντελεσμένου αντικειμενικού πεδίου συλλογικού συμβολισμού και συλλογικής μνήμης.\nΦανταστείτε τι θα γίνονταν αν ήταν δυνατόν να ενσωματώσει κάποιος άνθρωπος ή "θεσμός" την γνώση της γενεαλογικής κοινότητας των ανθρώπων σε κάθε πράξη και ειδικά σε κάθε συμβολιστική πράξη των ανθρώπινων υποκειμένων.\nΤο ζήτημα δεν είναι να περιορισθεί αυτό που λέμε σε μια κριτική της μυθολογικής ή φαντασιακής σκέψης ή σε μιαν (αντίθετη) υπεράσπισή της, αλλά να εξετασθεί ως όρος της ίδιας της αναγκαίας σκεπτικής/συμβολικής αυθαιρεσίας για να υπάρξει ένα νέο ατομικό και συλλογικό υποκείμενο που εκφράζει μιαν διακλάδωση του προηγούμενου κοινού πεδίου συμβολικής ύπαρξης.\nΌσο η φιλοσοφία ή η επιστήμη περί ενός κοινού Λόγου αρνείται την βαθύτερη ανάγκη να αναδυθεί η διαφορά τόσο αυτή θα εκφεύγει στις πιο παράξενες ή αλλόκοτες μορφές.\nΗ προσπάθεια εναρμόνισης του κοινού Λόγου (της επιστήμης ή της φιλοσοφίας) με τον Λόγο της Διαφοράς ή Ετερότητας μπορεί να είναι επιτυχής ή σχετικά διαλεκτική (αν υποθέσουμε ότι η διαλεκτική δύναται να είναι και μη σχετική) αν δεχτεί τον Λόγο της Διαφοράς ή Ετερότητας ως μηδέποτε ενσωματώσιμο πλήρως ή ακόμα και σχετικώς στον κοινό Λόγο.\nΑντίθετα, η προσπάθεια να υπάρξει συγχώνευση των πάντων σε έναν κοινό Λόγο θα οδηγεί πάντα στην ανακλαστική αντίδραση και υπαναχώρηση ή αναδίπλωση σε ένα ιδιαίτερον ή σε έναν αγώνα για μια νέα διακλάδωση του υπάρχοντος κοινού Λόγου με κάθε τίμημα πλέον και χωρίς την δυνατότητα έλλογης σύνθεσης έλλογου και ά-λογου ή αυθαίρετου συμβολικού πεδίου.\nΗ επιλογή είναι της κυρίαρχης ιδεολογίας και αντι-ιδεολογίας, και τα μελλοντικά αποτελέσματα είναι αποτελέσματα των κυρίαρχων Λογικών και των συμμετρικών αντεστραμμένων (ψευδο-)αντιθέτων τους αντικυρίαρχων Λογικών.\nΑυτό που ζούμε σήμερα είναι μόνον η εκκίνηση μιας καταστροφικής δυναμικής που προέκυψε και θα προκύψει ακόμα ισχυρότερη εκ του ολοκληρωτισμού της παγκόσμιας συγχώνευσης και ομοιογενοποίησης.\nΗ ασφάλεια που νιώθουν οι ορθολογιστές και οι επιστημονιστές όταν στοχάζονται τις φαλκιδεύσεις και τις φετιχοποιήσεις που φωλιάζουν εντός των Λόγων της Διαφοράς δεν τους αφήνει να κατανοήσουν ακόμα και ως επιστήμονες την ουσία της ανθρώπινης ορμής για διαφοροποίηση, διάκριση, ετερογενοποίηση, αποκοπή και νέα διακλάδωση μακριά από το όποιο κοινό συμβολικό και υλικό πεδίο.\nΕδώ όμως δέον είναι να κάνουμε έναν ακόμα διαχωρισμό.\nΑυτή η σειρά των αυθαίρετων ή αμιγώς υποκειμενικών δράσεων μιας ατομικής ή συλλογικής υποκειμενικότητας δεν σημαίνει για μας κάποια προτεραιότητα της δομοποίησης ή μορφοποίησης έναντι της δομής ή της μορφής.\nΗ δημιουργία κείται σε έναν τόπο μεταξύ δομών-μορφών όπου ακόμα και όταν υπάρχει ένα είδος κίνησης (η οποία όπως είπαμε σημαίνει αυθαιρεσία και δυνατότητα "επιλογών") αυτό δεν συμβαίνει ως ("αυτούσια") ροή ή ρευστοποίηση ή ασάφεια ή όπως αλλιώς θα ήθελαν οι συνήθως αντικρατιστές ή (οντολογικοί) αντιδομιστές, αλλά ως στάσις, ήτοι ως μεταβατική, σταθερή όμως, δομή ή μορφή κ.λπ.\nΘα μπορούσα να πω αναλογικά πως ένα μεταβατικό κράτος μεταξύ ενός παλαιού κράτους και ενός νέου κράτους είναι κράτος κράταρος κανονικός και δεν περιέχει κανένα "αυτούσιο" ροϊκό γίγνεσθαι, παρά το γεγονός πως περιέχει ισχυρώς το Μηδέν ή το Τίποτα, και όχι μόνον πάλι ως καταστροφικούς μηχανισμούς ή εκδηλώσεις τούτων των καταστροφικών μηχανισμών κ.λπ\nΉ για να μιλήσω αν και μη σχετικός με ένα γλωσσολογικό παράδειγμα: μεταξύ μιας παλαιάς κοινής γλώσσας και νέας γλώσσας ή νέων γλωσσών δεν υπάρχει κάποια μη γλώσσα.\nΚαι επειδή, έχω παλαιότερα υποθέσει ωστόσο ότι υπάρχει μια μεταγλώσσα ίσως ως φιλοσοφία ή ως μαθηματικά ή και με άλλες μορφές, δεν εννοούσα βέβαια πως τούτη θα μπορούσε να νοηθεί ως αναιρούσα την ίδια την γλωσσικότητα ως γλωσσικότητα εις το πεδίο της "αρμοδιότητάς" της, άρα μην συγχέουμε τα επίπεδα (αν σκοπεύουμε να το κάνουμε αυτό).\nΑλλά και στο επίπεδο του "ασυνειδήτου", που δεν είναι επιθυμία μου να το ορίσω φροϋδικώς, αλλά τέλος πάντων, δεν υπάρχει στην πραγματικότητα μη γλωσσικό μη υπερεγωτικό μη λογοϊκό ασυνείδητο, αν υπάρχει.\nΕπιστρέφοντας από τα αναλογικά παράδειγματα, το εκφράζω όλο τούτο αφηρημένα ως εξής:\nΗ μορφοποίηση-δομοποίηση είναι μορφή-δομή με ειδικά μεταβατικά χαρακτηριστικά σταθερότητας και παγιότητας.\nΑλλού είναι το θέμα, και άλλη είναι η δομή της ελευθερίας ή αυθαιρεσίας ή ό,τι άλλο τέλος πάντων.\n- Φεβρουαρίου 20, 2017 Δεν υπάρχουν σχόλια: Σύνδεσμοι σε αυτήν την ανάρτηση\neastmediterranean -- Το αιρετικό Ισλάμ της περιοχής μας..\nΣαφαβίδες - eastmediterranean - WordPress.com\nΤο αιρετικό Ισλάμ της περιοχής μας\nΣτις ημέρες που ζούμε έχει γίνει με τραγικό τρόπο ξεκάθαρο ότι, όπως ακριβώς κι ο Χριστιανισμός, έτσι και το Ισλάμ είναι διασπασμένο σε διάφορα δόγματα και κατευθύνσεις.\nΟ πιο γνωστός και σήμερα γεωπολιτικά σημαντικός διαχωρισμός είναι αυτός ανάμεσα σε Σουνίτες και Σιίτες.\nΕίναι αυτός που επηρεάζει τις περισσότερες συγκρούσεις στη Μέση Ανατολή, από το Λίβανο και τη Συρία μέχρι το Ιράκ και το Μπαχρέιν. Λιγότερο γνωστός είναι ο ρόλος που έχουν παίξει (κι εν μέρει παίζουν ακόμα) αυτοί οι διαχωρισμοί όχι μόνο στη Μέση Ανατολή, αλλά και στη Μικρά Ασία και τα Βαλκάνια.\nΒασικό χαρακτηριστικό του σιιτικού Ισλάμ είναι η αναφορά στον Αλή, τον ξάδελφο (και γαμπρό) του Προφήτη Μωάμεθ, που ενώ αναγνωρίζεται κι από τους Σουνίτες ως αξιοσέβαστη προσωπικότητα, δεν έχει σ’ αυτούς τον κεντρικό ρόλο που παίζει στη θεολογία των Σιιτών.\nΕξ’ άλλου, και το ίδιο το όνομα Σία σημαίνει κόμμα, το κόμμα δηλαδή του Αλή.\nΞεκινώντας απ’ αυτό τον βασικό κορμό έχουν αναπτυχθεί διάφορα παρακλάδια. Ενώ το κύριο τμήμα του σιιτικού Ισλάμ, ο Δωδεκατισμός (επίσημη θρησκεία σήμερα στο Ιράν) δεν διαφέρει και πολύ στις θρησκευτικές πρακτικές από το “ορθόδοξο” Σουνιτικό Ισλάμ, άλλες ομάδες έχουν σαφώς πιο ετερόδοξη κατεύθυνση, σε σημείο που πολλοί να αμφισβητούν κατά πόσον μπορούν πλέον να θεωρούνται μουσουλμανικές.\nΤέτοιες ομάδες είναι οι Αλεβίτες στην Τουρκία (μ’ αυτούς είναι συνδεδεμένο και το τάγμα των Μπεκτασήδων), οι Αλαουίτες/Νουσαΐρι στη Συρία και οι Δρούζοι.\nΌταν πριν από μερικά χρόνια παρουσιάστηκε σε μια γερμανική τηλεοπτική σειρά μια υπόθεση αιμομιξίας σε τούρκικη οικογένεια, προκάλεσε θύελλα αντιδράσεων από ένα τμήμα της τουρκικής κοινότητας, ενώ από άλλα αντιμετωπίστηκε μάλλον αδιάφορα.\nΗ εν λόγω οικογένεια ήταν αλεβιτική και η φήμη της αιμομιξίας είναι ένα γνωστό στερεότυπο των Σουνιτών για τους Αλεβίτες.\nΗ γερμανική τηλεόραση κατηγορήθηκε από τους Αλεβίτες ότι ενισχύει τον σουνιτικό ρατσισμό εναντίον τους.\nΈτσι, η γερμανική κοινωνία αντιλήφθηκε, ίσως για πρώτη φορά, ότι οι Τούρκοι μετανάστες δεν είναι κατ’ ανάγκη ένα θρησκευτικά ενιαίο σώμα.\nΓια να μπορέσουμε να καταλάβουμε το συγκεκριμένο διαχωρισμό πρέπει να γυρίσουμε μερικούς αιώνες πίσω.\nΤον 16ο αιώνα η Οθωμανική Αυτοκρατορία αντιμετώπισε μια σοβαρή απειλή: το σιιτικών τάσεων κίνημα του Ισμαήλ, του ιδρυτή της δυναστείας των Σαφαβιδών.\nΑυτή η δυναστεία έμελλε να κυβερνήσει το Ιράν επί μερικούς αιώνες και να μετατρέψει αυτή τη χώρα στο κέντρο του σιιτικού Ισλάμ. Αυτό, παρά την ήττα του Ισμαήλ στην περιοχή της Μικράς Ασίας, που έφερε οριστικά την τελευταία υπό την κυριαρχία των Οθωμανών – και μαζί μ’ αυτών και του σουνιτικού Ισλάμ.\nΣτον αγώνα του ο Ισμαήλ είχε βρει πολλούς συμμάχους ανάμεσα στους λεγόμενους Τουρκομάνους της Μικράς Ασίας: πληθυσμούς που διατηρούσαν πολλά από τα αρχαία τουρκικά τους έθιμα, ζούσαν με τους δικούς τους κανόνες που δεν συνάδουν πάντα με την Ισλαμική ορθοδοξία – και δεν ήταν έτοιμοι να αναγνωρίσουν την κυριαρχία των Οθωμανών Σουλτάνων.\nΟι πολεμιστές αυτοί στην υπηρεσία του Ισμαήλ φορούσαν στο κεφάλι έναν κόκκινο σκούφο: από εκεί προέρχεται ο όρος κιζιλμπάς (στα ελληνικά “κοκκινοκέφαλοι”), που ακόμα και σήμερα χρησιμοποιείται ως ονομασία για τους Αλεβίτες.\nΟ ίδιος ο όρος “Αλεβίτες” (Alevi στα τούρκικα) προέρχεται φυσικά από τον Αλή.\nΜε την επικράτηση των Οθωμανών στη Μικρά Ασία, οι Αλεβίτες υπέστησαν διώξεις και αιώνες καταπίεσης.\nΠαρ’ όλα αυτά, έχουν καταφέρει να επιβιώσουν μέχρι τις μέρες μας και μάλιστα να συνιστούν με βάση τις εκτιμήσεις 10-30% του πληθυσμού της Τουρκίας.\nΗ πλειοψηφία τους είναι από εθνολογική άποψη Τούρκοι, αλλά υπάρχουν και πολλοί Αλεβίτες Κούρδοι ή Ζαζά (π.χ. στην περιοχή Ντερσίμ ή Τούντζελι).\nΧαρακτηριστικά των αλεβιτικών κοινοτήτων είναι η πνευματική ηγεσία ενός ντεντέ (παππού), τα τζεμεβί ως χώρος λατρείας αντί του τζαμιού, ο μυστικισμός, οι τελετουργίες που συμπεριλαμβάνουν μουσική και χορό (στις οποίες συμμετέχουν από κοινού άντρες και γυναίκες, κάτι το οποίο ενέπνευσε στους εχθρούς τους και φήμες περί …οργίων).\nΓενικά υπάρχει μια ανάμιξη της ισλαμικής θεολογίας με αρχαιότερες τουρκικές σαμανιστικές ή ζωροαστρικές παραδόσεις ή και χριστιανικές πρακτικές, όπως π. χ. η απόρριψη του διαζυγίου.\nΙδιαίτερη είναι επίσης η σχέση με το Κοράνι και τη Σαρία (το θρησκευτικό νόμο).\nΟι Αλεβίτες δεν θεωρούν ότι οφείλουν να υπακούν σε απαγορεύσεις, όπως π.χ. αυτή του αλκοόλ: αυτές αφορούν μόνο όσους βρίσκονται στο πρώτο στάδιο της ισλαμικής πίστης, ενώ αυτοί έχουν ήδη προχωρήσει στο επόμενο (Ταρικάτ, η δεύτερη από τις 4 πύλες του Ισλάμ).\nΜε άλλα λόγια, η υπακοή στη Σαρία μπορεί να είναι κατά τους Αλεβίτες κάτι σαν …Ισλάμ για αρχάριους.\nΣτις κατηγορίες περί παραβίασης του Ιερού Νόμου μπορεί να απαντήσουν ότι “οι Σουνίτες διαβάζουν το Κοράνι με τα μάτια, εμείς το διαβάζουμε με την καρδιά”.\nΥπάρχουν πάντως και μερικές ομάδες των Αλεβιτών, π.χ. ένα μέρος της τούρκικης αλεβίτικης κοινότητας στη Γερμανία, που δεν βλέπουν τους εαυτούς τους καν σαν Μουσουλμάνους, αλλά σαν μια εντελώς ξεχωριστή θρησκεία.\nΌπως υπάρχουν και ομάδες που θεωρούν τους εαυτούς τους απλό παρακλάδι του σιιτικού Ισλάμ.\nΓενικά, πρέπει να έχουμε υπ’ όψη ότι δεν υπάρχει μια ενιαία διοίκηση της θρησκευτικής κοινότητας και άρα υπάρχουν διαφορετικές προσεγγίσεις και ως προς τη φύση της θρησκείας.\nΕπίσης σημαντικός είναι ο ιδαίτερος ρόλος που παίζει η λατρεία συγκεκριμένων ιστορικών προσώπων, κάτι που θυμίζει ίσως το ρόλο των αγίων στην Ορθοδοξία.\nΕκτός φυσικά από τον Αλή, πολύ κεντρική φυσιογνωμία είναι ο Χατζή Μπεκτάς Βελή, ένας Τούρκος ντερβίσης που έζησε τον 13ο αιώνα.\nΣτις προσωπικότητες που τιμούνται ιδιαίτερα ανήκει και ο Κεμάλ Ατατούρκ.\nΣτη σύγχρονη Τουρκία φυσικά τα όρια ανάμεσα στους Σουνίτες και τους Αλεβίτες δεν είναι πλέον τόσο καθαρά. Μικτοί γάμοι φαίνεται ότι δεν είναι και τόσο σπάνιοι.\nΓια κάποιους από τους νέους στα αστικά κέντρα ο Αλεβιτισμός μπορεί να μην είναι κάτι παραπάνω από μια πολιτιστική αναφορά, ένα στοιχείο ταυτότητας, παρά πραγματικά μια θρησκεία.\nΠαρ’ όλα αυτά, ο διαχωρισμός αυτός επηρεάζει την πολιτική ζωή της σύγχρονης Τουρκίας μέχρι και τις μέρες μας.\nΤαυτόχρονα, παρατηρείται τα τελευταία χρόνια μια αναβίωση της αλεβίτικης ταυτότητας, κάτι που έχει σχέση με τον αυξημένο ρόλο που παίζουν θέματα πολιτιστικής ταυτότητας στην Τουρκία, αλλά και τον κόσμο γενικά, μετά το τέλος του Ψυχρού Πολέμου.\nΥπάρχει μία άποψη, που ερμηνεύει το διαχωρισμό Αριστεράς-Δεξιάς στην Τουρκία ως συνέχεια του διαχωρισμού Αλεβίτες-Σουνίτες.\nΑν και αυτό μπορεί να είναι υπερβολικό, είναι καθαρό ότι οι πολιτικά ενεργοί Αλεβίτες έχουν την τάση να κλίνουν προς προοδευτικές ιδεολογίες, όπως το σοσιαλισμό ή τον προοδευτικό εθνικισμό (είτε τον τουρκικό είτε τον κουρδικό), ενώ είναι αρκετά σπάνιο να συμμετέχουν σε δεξιά κόμματα.\nΟ σημερινός ηγέτης του κεμαλικού κόμματος, ο Κεμάλ Κιλιτσντάρογλου, είναι εξ’ άλλου Αλεβίτης, ενώ το κόμμα του Ερντογάν έχει κυρίως Σουνίτες οπαδούς.\nΣτη σύγχρονη Τουρκία οι Αλεβίτες σίγουρα δεν αντιμετωπίζουν τον αποκλεισμό στον ίδιο βαθμό με την οθωμανική εποχή.\nΠαρ’ όλα αυτά, οι οργανώσεις των Αλεβιτών έχουν και σήμερα αρκετά παράπονα από την κεντρική εξουσία.\nΗ μη αναγνώριση των τζεμεβί τους, η υποχρεωτική σχολική διδασκαλία των θρησκευτικών στη βάση του Σουνιτικού Ισλάμ, είναι μερικά απ’ αυτά.\nΖωντανά στη μνήμη τους μένουν όμως και κάποια τραγικά γεγονότα των προηγούμενων δεκαετιών.\nΤο πιο γνωστό είναι αυτό στο ξενοδοχείο Μαντιμάκ της Σεβάστειας το 1993, κατά την οποία 35 άνθρωποι, κυρίως Αλεβίτες διανοούμενοι, έχασαν τη ζωή τους από επίθεση φανατικών Σουνιτών – με τις κρατικές αρχές να κατηγορούνται για αδιαφορία.\nΤέλος, αξίζει να σημειώσουμε ότι και στην πρόσφατη εξέγερση στην Τουρκία οι αλεβιτικές κοινότητες έπαιξαν το ρόλο τους.\nΗ λαϊκή συνοικία Γκαζί στην ευρωπαϊκή πλευρά της Πόλης, κατοικημένη κυρίως από Αλεβίτες και Κούρδους, ήταν ένα από τα κύρια επίκεντρα της εξέγερσης (η περιοχή έχει και παρελθόν, καθώς το 1995 ξεκίνησε εκεί μια άλλη αλεβίτικη εξέγερση).\nΈνα σημαντικό συμβολικό ρόλο στην οργή εναντίον του Ερντογάν έπαιξε και η πρόθεση της κυβέρνησής του να ονομάσει την καινούρια γέφυρα του Βοσπόρου εις μνήμην του Σουλτάνου Σελίμ – ο οποίος έχει μείνει στην Ιστορία για τις σφαγές που διέπραξε εναντίον των Αλεβιτών.\nΜε τον Αλεβιτισμό είναι στενά συνδεδεμένη και η παράδοση των Μπεκτασήδων (που παίρνουν το όνομά τους από τον Χατζή Μπεκτάς Βελή. Κατά μία άποψη, αποτελούν μαζί την αστική (Μπεκτασισμός) και την αγροτική (Αλεβιτισμός) έκφραση του ίδιου φαινομένου.\nΕπίσης, ενώ οι Αλεβίτες ήταν σαν ομάδα περιορισμένη μάλλον στη Μικρά Ασία, ο Μπεκτασισμός φαίνεται ότι είχε μεγάλη επιρροή στα Βαλκάνια: από την Αλβανία και τη Βοσνία μέχρι την Κρήτη.\nΟι Μπεκτασήδες ήταν οργανωμένοι σαν θρησκευτικό τάγμα, όπως οι Νακσιμπεντί και οι Μεβλεβί, αλλά πολύ πιο διαφοροποιημένοι από τη σουνιτική “ορθοδοξία” και με πιο έντονο το στοιχείο του συγκρητισμού.\nΣτις θρησκευτικές τους πρακτικές ανήκουν π.χ. ο εορτασμός του ζωροαστρικού νέου έτους, αλλά και χριστιανικά στοιχεία. Κάτι που βοηθούσε ίσως τη στενή τους σύνδεση με το σώμα των (χριστιανικής καταγωγής) Γενίτσαρων, οι οποίοι είχαν περίπου το ρόλο του προστάτη του τάγματος.\nΗ εξόντωση των τελευταίων από τον Σουλτάνο Μαχμούτ στη διάρκεια της Ελληνικής Επανάστασης φαίνεται ότι έχει σχέση και με τις προσπάθειες να περιοριστεί η επιρροή του Μπεκτασισμού.\nΤο σίγουρο είναι πάντως ότι μέσα στον 19ο αιώνα το τάγμα των Μπεκτασήδων απομονώθηκε όλο και περισσότερο από την οθωμανική εξουσία. Αυτό φαίνεται ότι ενίσχυσε τις αντικομφορμιστικές τους τάσεις.\nΑναμείχθηκαν ενεργά σε επαναστατικά κινήματα, όπως αυτό των Νεότουρκων.\nΜετά την επικράτηση του Ατατούρκ στην Τουρκία και τη γενική απαγόρευση όλων των θρησκευτικών ταγμάτων, οι Μπεκτασήδες αναγκάστηκαν να μεταφέρουν την έδρα τους στην Αλβανία – για να γνωρίσουν μετά από μερικές δεκαετίες κι εκεί διώξεις από το κομμουνιστικό καθεστώς του Ενβέρ Χότζα.\nΣήμερα η άμεση επιρροή του Μπεκτασισμού στα Βαλκάνια είναι μάλλον μικρή.\nΠάντως το τέλος του καθεστώτος του Χότζα έφερε και μια σχετική αναβίωση στην Αλβανία.\nΣτην τελευταία απογραφή δήλωσε περίπου 2% του πληθυσμού τον Μπεκτασισμό ως το δικό του δόγμα.\nΗ επιρροή του Μπεκτασισμού ιδιαίτερα στη Νότια Αλβανία μπορεί όμως να είναι μεγαλύτερη απ’ ό,τι δείχνει αυτό το ποσοστό, αφού δεν σημαίνει κατ’ ανάγκη ότι όλοι όσοι ακολουθούν τις πρακτικές του το δηλώνουν και σαν ξεχωριστό θρήσκευμα.\nΚοινότητες υπάρχουν επίσης στο Κοσσυφοπέδιο, στην πΓΔΜ, στη Βοσνία-Ερζεγοβίνη.\nΣτην Ελλάδα φαίνεται ότι οι Μπεκτασήδες είχαν σημαντική επιρροή σε διάφορες περιοχές, μεταξύ άλλων στην Ήπειρο και στους (ελληνόφωνους) Μουσουλμάνους της Κρήτης, οι οποίοι με την ανταλλαγή των πληθυσμών βρέθηκαν στην Τουρκία.\nΑπό τους εναπομείναντες Μουσουλμάνους, φαίνεται ότι υπάρχουν λίγες χιλιάδες ακόλουθοι των Μπεκτασήδων (αναφέρονται και ως Αλεβίτες) ανάμεσα στους Πομάκους της Θράκης, ενδεχομένως και μερικοί Αλβανοί μετανάστες.\nΣτο νομό Έβρου υπάρχει ένας ακόμα ενεργός τεκές, ενώ άλλος ένας βρίσκεται στην Ασπρόγεια Φαρσάλων, ο οποίος λειτουργούσε μέχρι το 1973.\nΔυτικός τουρμπές του τεκέ στην Ασπρόγεια (Ιρένι) Φαρσάλων\nΗ κοινότητα των αραβόφωνων Αλαουιτών (ή αλλιώς των Νουσαϊρί) κατοικεί στην Συρία (κυρίως στα βουνά στο δυτικό μέρος της χώρας και στα παράλια), στο βόρειο Λίβανο, αλλά και στην εθνικά ανάμεικτη περιοχή της Αλεξανδρέτας (Χατάι) στην Τουρκία.\nΑπό τις τρεις χώρες τη σημαντικότερη παρουσία την έχουν σαφώς στη Συρία, όπου συνιστούν περίπου 12% του πληθυσμού και κατέχουν σημαντικές θέσεις στο στρατό και στην πολιτική, μεταξύ άλλων κι αυτήν του Προέδρου της Δημοκρατίας.\nΠράγμα που παίζει κρίσιμο ρόλο στον τωρινό εμφύλιο.\nΠαρά την όποια συγγένεια με τους τουρκόφωνους (ή κουρδόφωνους) Αλεβίτες, σήμερα προτιμούν να θεωρούνται δύο ξεχωριστές κοινότητες.\nΣ’ αυτό πιθανόν να παίζει και ρόλο το ότι και οι δύο συνδέθηκαν με τον προοδευτικό εθνικισμό στις χώρες τους, τον αραβικό οι μεν και τον τουρκικό (ή κουρδικό) οι δε.\nΌπως και οι Αλεβίτες, έτσι και οι Αλαουίτες έπρεπε να επιβιώσουν σε ένα εχθρικό περιβάλλον, δίπλα σε σουνιτικές πλειοψηφίες και υπό την κυριαρχία των Οθωμανών.\nΛειτούργησαν κι αυτοί ως κλειστή κοινότητα με πιθανή χρήση της τακίγια.\nΜάλλον το πιο σημαντικό συνδετικό στοιχείο είναι μια κοινή πολιτιστική ταυτότητα, αλλά και η αίσθηση της ιστορικής αδικίας από τη σουνιτική καταπίεση.\nΌπως οι Αλεβίτες, έχουν μια μάλλον αλληγορική ερμηνεία του Κορανίου, ενώ φαίνεται ότι έχουν κι αυτοί στη θεολογία τους πολλά στοιχεία συγκρητισμού (π.χ. πίστη στη μετενσάρκωση, λατρεία μιας μορφής (Χουντρ) που μοιάζει στον Άγιο Γεώργιο). Αυτά, μαζί με κάποια στοιχεία που δείχνουν λατρεία προς τον Αλή σε βαθμό περίπου θεϊκό, έχουν οδηγήσει στην εντύπωση ανάμεσα σε πολλούς Σουνίτες ότι πρόκειται για “άπιστους” και μάλιστα για αποστάτες.\nΑυτό εξηγεί ίσως και το πάθος με το οποίο πολεμούν οι ομάδες των φανατικών Σουνιτών εναντίον του καθεστώτος Άσαντ (που στα μάτια τους ταυτίζεται με τους Αλαουίτες).\nΠάντως μια διαφορά των Αράβων Αλαουιτών σε σχέση με τους Τούρκους Αλεβίτες είναι η πιο στενή σύνδεση των πρώτων με το “επίσημο” σιιτικό Ισλάμ, δηλαδή τους Δωδεκατιστές Σιίτες (άρα και το Ιράν).\nΑυτό έχει μάλλον κυρίως πολιτικούς λόγους κι είναι αποτέλεσμα μιας διαδικασίας που ξεκίνησε από τις αρχές του 20ού αιώνα.\nΤο πιο σημαντικό σημείο σ’ αυτή ήταν η επίσημη αναγνώριση των Αλαουιτών σαν Μουσουλμάνους, εκ μέρους του Λιβανέζου Σιίτη θρησκευτικού ηγέτη Αλ-Σαντρ, το 1973.\nΑυτή η αναγνώριση είχε μεγάλη πολιτική σημασία, γιατί βοήθησε τον Χάφεζ αλ Άσαντ να νομιμοποιήσει την εξουσία του, ακόμα (αλλά όχι μόνο) κι από καθαρά νομική άποψη (με βάση το συριακό Σύνταγμα μόνο Μουσουλμάνοι μπορούν να διεκδικήσουν τη θέση του Προέδρου).\nΗ σύνδεση αυτή με τους Δωδεκατιστές Σιίτες εκφράζεται καθαρά και μέσα από τις συμμαχίες στο σημερινό εμφύλιο πόλεμο.\nΣτο πλευρό του Άσαντ πολεμάνε τόσο Ιρανοί Φρουροί της Επανάστασης όσο και Λιβανέζοι Σιίτες μαχητές της Χεζμπολάχ.\nΚι αυτό παρ’ όλο που πρόκειται ουσιαστικά για ισλαμιστικές οργανώσεις, ενώ ο Άσαντ ηγείται ενός κόμματος με κοσμική ιδεολογία.\nΑν για τους Αλεβίτες επίκεντρο είναι η Τουρκία και για τους Αλαουίτες η Συρία, για τους Δρούζους αυτό το ρόλο παίζει μάλλον ο Λίβανος.\nΟι Δρούζοι αποτελούν την τοπική πλειοψηφία στην περιοχή των βουνών Σουφ, νότια της Βυρηττού. Εκτός από το Λίβανο, μεγάλες κοινότητες Δρούζων υπάρχουν και στη γειτονική Συρία (μεταξύ άλλων και στα κατεχόμενα υψίπεδα Γκολάν), αλλά και στο Ισραήλ.\nΟι Δρούζοι είναι κοινότητα συγγενική περισσότερο με τους Ισμαηλίτες (κι αυτοί σιιτικό παρακλάδι), παρά με τους Αλεβίτες/Αλαουίτες, αλλά αντιμετωπίζουν κι αυτοί την αμφισβήτηση του κατά πόσον είναι πραγματικά Μουσουλμάνοι.\nΗ έμφαση στο θέμα του μονοθεϊσμού, αλλά και η επιρροή από πολλές διαφορετικές πηγές (μεταξύ αυτών και η αρχαία ελληνική φιλοσοφία) είναι χαρακτηριστικές για τη θεολογία τους.\nΈνα μεγάλο μέρος της, πάντως, είναι άγνωστο ακόμα και στην πλειοψηφία των ίδιων των Δρούζων, αυτούς που δεν είναι μυημένοι στα μυστικά της θρησκείας τους: οι αποκαλούμενοι και juhal.\nΗ μειοψηφία των μυημένων (uqqal) διαφέρει ακόμα κι εμφανισιακά από τους juhal, π.χ. μέσω της ενδυμασίας τους.\nΤο σύμβολο των Δρούζων είναι το πεντάχρωμο αστέρι, ενώ η βασική αρχή τους είναι η πίστη σε 7 εντολές.\nΗ ικανότητα προσαρμογής των Δρούζων φαίνεται κι από την διαφορετική πολιτική τους συμπεριφορά από χώρα σε χώρα.\nΣτο Ισραήλ φαίνεται να είναι πιο ενταγμένοι στις κρατικές δομές από τις άλλες μειονότητες: π.χ. η θητεία στον ισραηλινό στρατό είναι γι’ αυτούς υποχρεωτική, κάτι που θα ήταν αδιανόητο για τους Σουνίτες ή Χριστιανούς Άραβες πολίτες της χώρας.\nΑντίθετα, οι Δρούζοι του Λιβάνου βρίσκονταν συχνά στην πρώτη σειρά του αντι-ισραηλινού αγώνα.\nΟ χαρισματικός ηγέτης των Δρούζων Καμάλ Τζουμπλάτ θεωρείται ταυτόχρονα και σαν ιστορικός ηγέτης της (πιο έντονα αντι-ισραηλινής) λιβανέζικης Αριστεράς.\nΜετά τη δολοφονία του, τον διαδέχθηκε ο γιος του Ουαλίντ.\nΤο Προοδευτικό Σοσιαλιστικό Κόμμα, του οποίου ηγείται, θεωρείται και η πιο σημαντική πολιτική δύναμη των Δρούζων, αν κι επίσημα πρόκειται για κοσμικό κόμμα ανοικτό σε όλες τις θρησκευτικές κοινότητες.\nΗ ύπαρξη ομάδων όπως οι Αλεβίτες/Μπεκτασήδες, οι Αλαουίτες, οι Δρούζοι, δείχνει πόσο μεγάλη είναι η ποικιλομορφία του Ισλάμ στην περιοχή μας.\nΑκόμα κι αν δεχόμασταν την (κατά τη γνώμη μου υπερβολική) άποψη ότι όλοι αυτοί δεν είναι πραγματικά Μουσουλμάνοι, είναι καθαρό ότι έχουν αναπτυχθεί μέσα απο μια ισλαμική παράδοση.\nΤο ότι αυτές οι καθαρά αιρετικές κοινότητες κατάφεραν να επιβιώσουν επί τόσους αιώνες μέσα σε θεωρητικά εχθρικό περιβάλλον, και μάλιστα να παραμείνουν πολυάριθμες, είναι εντυπωσιακό από μόνο του.\nΔεν μπορεί να οφείλεται μόνο σε πράγματα όπως η τακίγια.\nΕίναι ίσως και μια ένδειξη μιας παραδοσιακής θρησκευτικής ανεκτικότητας στις κοινωνίες της Ανατολικής Μεσογείου, που συνεχίζεται από την αρχαιότητα μέχρι σήμερα, παρά τη συχνά αντίθετη στάση της κεντρικής εξουσίας (που είναι όμως κι αυτή αναγκασμένη να προσαρμοστεί σε κάποιο βαθμό).\nΜπορεί κάποιος να ελπίζει ότι μια τόσο μακριά παράδοση δεν θα τελειώσει στον 21ο αιώνα.\n- Φεβρουαρίου 05, 2017 Δεν υπάρχουν σχόλια: Σύνδεσμοι σε αυτήν την ανάρτηση


Ξενοδοχεία σε Αλικαρνασσός από 9€/βράδυ - Ψάξτε στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία στην Αλικαρνασσό\nΔεκέμβριος Ο πιο φθηνός μήνας με μέση μείωση 71% στις τιμές.\n194€ Μέση τιμή για Κυρ - Πέμ τις τελευταίες 2 εβδομάδες.\n245€ Μέση τιμή για Παρ & Σάβ τις τελευταίες 2 εβδομάδες.\nΠόσο κοστίζει ένα ξενοδοχείο στην Αλικαρνασσό;\nΔημοφιλέστεροDurak Hotel21€ το βράδυ\n2ο δημοφιλέστεροMia Butik Hotel22€ το βράδυ\nΚαλύτερη προσφοράEskici Hostel Bodrum8€ το βράδυ\nΚαλύτερη προσφορά #2Livane Pansiyon11€ το βράδυ\nΔημοφιλέστεροMerve Park Hotel27€ το βράδυ\n2ο δημοφιλέστεροAsmin Hotel Bodrum26€ το βράδυ\nΚαλύτερη προσφοράHotel Centro Bodrum19€ το βράδυ\nΚαλύτερη προσφορά #2Rose Residence21€ το βράδυ\nΔημοφιλέστεροAgan Pension32€ το βράδυ\n2ο δημοφιλέστεροVoyage Bodrum - Adults Only168€ το βράδυ\nΚαλύτερη προσφοράMelis Pansiyon15€ το βράδυ\nΚαλύτερη προσφορά #2Smart Holiday Hotel Bodrum31€ το βράδυ\nΠότε να κλείσετε ξενοδοχείο στην Αλικαρνασσό\nΟι καλύτερες συμβουλές για να βρείτε εκπληκτικές προσφορές ξενοδοχείων στην Αλικαρνασσό\nΕάν αναζητάτε φθηνό ξενοδοχείο στην Αλικαρνασσό, καλύτερα να επισκεφτείτε την πόλη κατά την περίοδο χαμηλής ζήτησης. Οι μήνες κατά τους οποίους θα βρείτε φθηνή διαμονή στην Αλικαρνασσό είναι ο Δεκέμβριος και ο Φεβρουάριος.\nΟι τιμές δωματίων ποικίλουν με βάση διάφορους παράγοντες. Εάν μείνετε Τετάρτη στην Αλικαρνασσό, θα βρείτε τις φθηνότερες προσφορές ξενοδοχείων. Συνήθως η πιο ακριβή ημέρα είναι Πέμπτη.\nΚάντε κράτηση τουλάχιστον 90 ημέρες πριν από τη διαμονή σας στην Αλικαρνασσό.\nΤο φθηνότερο δωμάτιο σε ξενοδοχείο 3 αστέρων στην Αλικαρνασσό που βρέθηκε στην KAYAK τις τελευταίες 2 εβδομάδες ήταν 21€, ενώ ακριβότερο ήταν 65€.\nΠόσο καιρό είναι καλό να μείνετε; Οι χρήστες της KAYAK συνήθως κλείνουν διαμονή στην Αλικαρνασσό για 3 ημέρες.\nΣυχνές ερωτήσεις για την κράτηση ξενοδοχείων στην Αλικαρνασσό\nΕίναι ασφαλή τα ξενοδοχεία στην περιοχή Αλικαρνασσός κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή Αλικαρνασσός.\nΑλικαρνασσός: Πώς μπορώ να βρω ξενοδοχείο στο κέντρο;\nΑφού κάνετε αναζήτηση για ξενοδοχείο στην KAYAK, μπορείτε να τη βελτιώσετε με το φίλτρο Γειτονιάς που σας επιτρέπει να διαλέξετε τις κεντρικές περιοχές στην πόλη Αλικαρνασσός. Μπορείτε επίσης να κάνετε αναζήτηση με τον χάρτη για να διαλέξετε μια συγκεκριμένη περιοχή, όπως το κέντρο της πόλης Αλικαρνασσός\nΠού να μείνετε στην Αλικαρνασσό\nΟ χάρτης μας σας βοηθά να βρείτε τον ιδανικό χώρο διαμονής στην Αλικαρνασσό, καθώς σας δείχνει την ακριβή τοποθεσία κάθε ξενοδοχείου.\nΤα καλύτερα ξενοδοχεία στην Αλικαρνασσό\n0€ - 271€271€ - 541€541€ - 811€811€ - 1.082€1.082€+ το βράδυ\nΤα δημοφιλέστερα ξενοδοχεία στην Αλικαρνασσό\nSwissôtel Resort Bodrum Beach - Αλικαρνασσός - Παραλία\nRamada Resort by Wyndham Bodrum - Αλικαρνασσός - Κτίριο\nDoria Hotel Bodrum - Αλικαρνασσός - Πισίνα\nBodrium Otel & Spa - Special Class - Αλικαρνασσός - Σαλόνι\nLabranda Tmt Bodrum - Αλικαρνασσός - Πισίνα\nParkim Ayaz - Αλικαρνασσός - Πισίνα\nAzka Hotel - Αλικαρνασσός - Πισίνα\nCosta Bitezhan Hotel - Αλικαρνασσός\nSalmakis Resort & Spa - Αλικαρνασσός - Κτίριο\nTui Magic Life Bodrum - Αλικαρνασσός - Βεράντα\nSianji Well-Being Resort - Αλικαρνασσός - Παραλία\nVoyage Bodrum - Adults Only - Αλικαρνασσός - Θέα στην ύπαιθρο\nShark Club Hotel - Αλικαρνασσός\nAsteria Bodrum Resort - Αλικαρνασσός - Πισίνα\nKumbahçe Halk Plaji - Κοντινά ξενοδοχεία στην Αλικαρνασσό\nThe Bodrum by Paramount Hotels & Resorts - Torba - Κτίριο\nMandarin Resort & Spa - Αλικαρνασσός - Πισίνα\nDiamond of Bodrum - Αλικαρνασσός\nCosta Maya Bodrum - Αλικαρνασσός\nΔημοφιλή στην Αλικαρνασσό\nΠαραθαλάσσια ξενοδοχεία σε Αλικαρνασσός\nΑλικαρνασσός - Ξενοδοχεία με σπα\nΚαταλύματα στην Αλικαρνασσό\nΑεροδρόμια στην Αλικαρνασσό\nΞενοδοχεία κοντά στο Milas–Bodrum αεροδρόμιο\nΓειτονιές στην Αλικαρνασσό\nΌλα τα ξενοδοχεία στην Αλικαρνασσό\nΑλικαρνασσός - Προσφορές ξενοδοχείων. Βρείτε ξενοδοχεία στην πόλη Αλικαρνασσός. Βρείτε φθηνά δωμάτια στην πόλη Αλικαρνασσός. Η KAYAK ψάχνει σε εκατοντάδες ταξιδιωτικά site για να σας βοηθήσει να βρείτε και να κλείσετε τα φθηνότερα ξενοδοχεία.


Δεν κατέθεσαν πρόταση για τα τηλεοπτικά NOVA και Cosmote - Koubanezos.gr\nΣτο ΔΣ της Super League την Τρίτη 8/6 συζητήθηκε το θέμα των τηλεοπτικών δικαιωμάτων βάσει της απόφασης που έχει ληφθεί για κεντρική διαχείριση.\nΟύτε η NOVA, που στο πρωτάθλημα που τελείωσε, είχε με ξεχωριστές συμβάσεις με κάθε ομάδα, αποκτήσει τα δικαιώματα μετάδοσης των εντός έδρας αγώνων τους, αλλά ούτε η Cosmote που κάποιοι ελπίζουν ότι για πρώτη φορά θα “μπει στο παιχνίδι”, κατέθεσαν πρόταση, κάτι που μπορεί να γίνει αργότερα.\nΜπρος την κατάσταση αυτή, ο πρόεδρος του συνεταιρισμού, Λ. Μπουτσικάρης, ανέλυσε το σχέδιο για τη δημιουργία της Super League ΤV. Δηλαδή, τη δημιουργία μια διαδικτυακής πλατφόρμας η οποία θα μεταδίδει τους αγώνες του πρωταθλήματος και τους οποίους θα μπορούν να βλέπουν οι συνδρομητές που θα πληρώνουν. Επίσης συζητήθηκαν θέματα παραγωγής, περιγραφής κ.α.\nΑποφασίστηκε το θέμα να συζητηθεί εκ νέου την Τρίτη15/6 σε νέο ΔΣ όπου οι ΠΑΕ θα τοποθετηθούν επί της παρουσίασης που τους έγινε και των παραμέτρων αυτής.\n«Παίξτε μπάλα», πρεμιέρα Σάββατο 12 Ιουνίου στις 21:00\nΤο τηλεοπτικό πρόγραμμα του Copa America 2021


Ολυμπιακός: Ο μπαλαντέρ Ραντζέλοβιτς 'τρώει' δύο θέσεις βασικού | Contra.gr\nΤο παιχνίδι του Ολυμπιακού με τον Παναιτωλικό για την 3η αγωνιστική της Super League Interwetten (2-0) έδειξε ότι ο Λάζαρ Ραντζέλοβιτς πάει... μπούνια για τη θέση στο αρχικό σχήμα της ομάδας στα σπουδαία παιχνίδια.\nΟ Λάζαρ Ραντζέλοβιτς του Ολυμπιακού σε στιγμιότυπο της αναμέτρησης με τον Παναιτωλικό για τη Super League Interwetten 2020-2021 στο 'Γεώργιος Καραϊσκάκης' | Σάββατο 26 Σεπτεμβρίου 2020 EUROKINISSI SPORTS/ΚΛΟΝΤΙΑΝ ΛΑΤΟ\nΜία από τις προτεραιότητες του Πέδρο Μαρτίνς αυτό το χρονικό διάστημα είναι να εντάξει... asap τον Γιαν Εμβιλά στο κλίμα της ομάδας. Στο ματς με τον Παναιτωλικό έπρεπε, για να γίνει αυτό, να 'θυσιάσει' για 65' τον Ανδρέα Μπουχαλάκη. Διπλή μπλόφα. Ο ένας λόγος που 'ξέχασε' τον βασικό αμυντικό χαφ του Ολυμπιακού στον πάγκο ήταν για να επιβραβεύσει τον Λάζαρ Ραντζέλοβιτς για τον ρόλο που διαδραμάτισε την Ομόνοια. Παρ' όλα αυτά, είναι δεδομένο ότι στα μεγάλα ματς της Super League Interwetten και της Ευρώπης, αρχής γενησομένης από τη ρεβάνς της Κύπρου την Τρίτη, ο Πορτογάλος τεχνικός θα ξεκινά την ενδεκάδα του από τους 3 μέσους, τον Μπουχαλάκη, τον Μαντί Καμαρά και τον Εμβιλά. Όπερ μεθερμηνευόμενον, οι θέσεις των επιθετικών μέσων είναι μετρημένες.\nΟ Ραντζέλοβιτς είναι ιδανικός στο τρανζίσιον και ως παρτενέρ του Ραφίνια. Όταν ο Μαρτίνς έβαλε τον Βραζιλιάνο στο παιχνίδι με τον Παναιτωλικό, έβγαλε τον Σέρβο, ώστε ο Μπρούνο να πάρει όλη την ευθεία στο επιθετικό μέρος του Ολυμπιακού. Κι αν ο τελευταίος δεν μπορεί, σε περίπτωση που το οπλοστάσιο είναι αρκούντως ικανοποιητικό, να προβάλει με αξιώσεις το αίτημά του για μία θέση στο βασικό σχήμα σε παιχνίδια που η μπάλα αγνοεί τους νόμους της δικής της βαρυτικής ουσίας, ο Ραντζέλοβιτς μπορεί να το κάνει. Ο Ραφίνια δεν είναι φουλ μπακ, όπως ήταν ο Ομάρ Ελαμπντελαουί, που έδινε τη δυνατότητα στον εκάστοτε δεξιό χαφ να συγκλίνει. Αντιθέτως, η δική του αναμφισβήτητη ποδοσφαιρική διάνοια τον καθιστά έναν εν δυνάμει οργανωτή, ειδικά τις στιγμές που ο Ολυμπιακός έχει την κατοχή. Οπότε είναι ξεκάθαρο ότι από τη στιγμή που θα κάνει επιλεγμένα overlap στο ματς, ο κόουτς της ομάδας νιώθει ότι ένας χαφ γραμμής, που θα μπορεί να παίζει ως την εξωτερική γραμμή, είναι απαραίτητος.\nΓι' αυτό, κιόλας, στην πρόσφατη τοποθέτησή του ζήτησε δύο ακραίους αμυντικούς. Υποθετικά, αυτό συμβαίνει επειδή θέλει έναν αριστερό μπακ ακριβώς με τα χαρίσματα του Χοσέ Χολέμπας, δηλαδή κάποιον που να τρέχει αδιαμαρτύρητα όλη την πλευρά, κι έναν αντίστοιχο στα δεξιά, από τη στιγμή που ο Ραφίνια δεν πρέπει να το κάνει αυτό. Είναι σπατάλη πνευματικής διαύγειας τέτοιο χαράμι.\nΣε δύο διαδοχικά ματς, ο Ραντζέλοβιτς έδειξε για ποιον λόγο πρέπει να παίζει. Δεν υπάρχει άλλος παίκτης στο ρόστερ που μπορεί να έχει αυτό το τρέξιμο σε καταστάσεις άμυνας και να μπορεί δυνητικά να μετατρέψει την κατοχή της μπάλας στο αμυντικό μισό της ομάδας του σε ευκαιρία άμεσα. Το πέναλτι που κέρδισε με την Ομόνοια κι η ασίστ στον Γιουσέφ ελ Αραμπί (30 γκολ σε 56 παιχνίδια), μαζί με τη γενική εικόνα, τη δίψα να παίξει ποδόσφαιρο και την υψηλού επιπέδου αυτοπεποίθηση, είναι στιγμές που τον κάνουν υπεραπαραίτητο. Η κλήση στην εθνική ομάδα, επιπροσθέτως, του δίνει επιπλέον κίνητρο, το οποίο δεν θέλει να αφήσει ανεκμετάλλευτο. Ο Μαρτίνς ξέρει ότι ο δικός του ποδοσφαιρικός εγωισμός είναι ένα πλεονέκτημα συνολικά για την ομάδα, διότι ακόμα κι αν ο Ραντζέλοβιτς θέλει να 'δείξει', το κάνει στην άψη της στιγμής, προσθέτοντας ταχύτητα και δημιουργικότητα, τρεξίματα και ιδανικές συνθήκες για ευκαιρίες.\nΑυτό, βεβαίως, είναι... άσχημα μαντάτα. Όχι κυριολεκτικά, αλλά για ένα ρόστερ που έχει παίκτες προορισμένους για βασικούς, η ισορροπία αποτελεί πάντα το ζητούμενο. Αν ο Ραντζέλοβιτς πάρει θέση βασικού, τότε μάνι μάνι (και ξεχνώντας την... ιδιοτροπία του 4-4-2 με το οποίο ξεκίνησε το ματς με τον Παναιτωλικό) υπάρχουν δύο θέσεις βασικού που χάνονται, τουλάχιστον για τα παιχνίδια βαρύνουσας σημασίας. Η μία είναι του Εμβιλά κι η άλλη, του ίδιου. Ακόμα και αν ο Μαρτίνς... εθελοτυφλήσει για λίγο καιρό, αργά ή γρήγορα η δεξιά πλευρά, που είναι η πλέον παραγωγική ως τώρα τη φετινή σεζόν, θα βρεθεί με δύο παίκτες που έχουν τις ίδιες βλέψεις χώρου, δηλαδή να κερδίσουν μέτρα στο πλάτος και όχι στο μήκος. Που σημαίνει ότι με τον Ματιέ Βαλμπουενά αυτονόητα στο σχήμα, δεν χάνει μόνο ο Κώστας Φορτούνης τον άξονα, αλλά 'κινδυνεύει' και ο Γιώργος Μασούρας.\nΤο μέτρημα είναι ο αδέκαστος κριτής: δύο στόπερ, δύο ακραίοι μπακ (ένας εξ αυτών ο Ραφίνια), τρεις αμυντικοί μέσοι, ο ένας με επιθετικές προδιαγραφές, ένας επιθετικός, το σύνολο εννιά, ο Βαλμπουενά, ο Ραντζέλοβιτς, κλείσαμε. Ούτε Μασούρας ούτε Φορτούνης χωρούν σε ένα παγιωμένο σχήμα, όπως αυτό αχνοφαίνεται να δημιουργείται. Ο μόνος τρόπος για να επανέλθει η... περυσινή κανονικότητα, με μία θέση να παίζεται, είναι να πάρει έναν δεξιό φουλ μπακ και ο Ραφίνια να βρίσκεται στον πάγκο. Αλλά, επειδή ο Μαρτίνς είναι σίγουρο ότι εκτιμά το ποδόσφαιρο, δεν πρόκειται να αφήσει έναν από τους πιο σοφούς παίκτες του ρόστερ του με το μπουφάν της ομάδας, αφού θα προκύψουν καταστάσεις εκτάκτου ανάγκης.\nΟ Ολυμπιακός έχει μακράν το πιο γεμάτο ρόστερ στην Ελλάδα. Δεν αντανακλά, βεβαίως, εκείνα τα πρωτοσέλιδα που μιλούσαν για 'δύο ενδεκάδες' (ζωή σε εμάς), πάντως δίνει επιλογές που δεν υπάρχουν στη χώρα. Ο Μαρτίνς χρειάζεται τέτοια ευελιξία, αφού τα ματς στα οποία θα ποντάρει στο παγιωμένο στο μυαλό του ως βασικό σχήμα είναι μια ντουζίνα, συν εκείνα που οι 'ερυθρόλευκοι' θα κάνουν 'κοιλιά', επειδή θα έχουν βάλει όγκο προπόνησης. Είναι δεδομένο ότι θα παίξουν όλοι, ακόμα κι αυτοί που θα έρθουν από εδώ κι ύστερα, αφού θα κάνουν δύο σεζόν σε μία, όπως και ότι οι στατιστικολόγοι του εγγύς μέλλοντος δεν πρόκειται να εντοπίσουν τρομακτικές διαφορές στα λεπτά συμμετοχής. Το θέμα, όμως, για ποδοσφαιριστές με τέτοια ποιότητα, είναι ποιος θα παίζει στα σπουδαία παιχνίδια και, κυρίως, αν το μοτίβο είναι επαναλαμβανόμενο.


Νόστιμοι ψαρομεζέδες και ουζάκι για την παρέα – Newsbeast\nΝόστιμοι ψαρομεζέδες και ουζάκι για την παρέα\nΈξι διευθύνσεις για μερακλίδικες απολαύσεις\nΠληθώρα από γευστικούς και νόστιμους ψαρομεζέδες σε διάφορες εκδοχές, παραδοσιακές και πιο μοντέρνες, πρωταγωνιστούν στα μενού και τους καταλόγους των γευστικών στάσεων που ακολουθούν στην πόλη.\nΟ Ζήσης, με καταγωγή από το Βόλο, στο κέντρο της Αθήνας (Αθηναΐδος 3), έχει γίνει γνωστός κυρίως για το ψαράκι που σερβίρει σε… χωνάκι. Ωστόσο, όσοι επιλέξετε να καθίσετε στα τραπέζια του θα δοκιμάσετε νόστιμο ψιλό ψαράκι όπως γαύρο, αθερίνα, μαρίδα και γαριδούλα, φρέσκο ψάρι ημέρας, μεζέδες θαλασσινών και την περίφημη βολιώτικη καραβιδομακαρονάδα του. Στα χαρακτηριστικά προϊόντα του φυσικά τα βολιώτικα αποστάγματα της κάβας του.\nΑν δεν σας το συστήσει κάποιος, στο δρομάκι που είναι κρυμμένο στου Ψυρρή (Αυλητών 7) σίγουρα δεν θα το ανακαλύψετε. Εκτός αν περάσετε τυχαία απ’ έξω. Το μάτι δεν το γεμίζει, ωστόσο σερβίρει πιατάκια με ψάρι και θαλασσινά, που γεμίζουν το στομάχι και με το παραπάνω, και σωστό τσίπουρο. Καλομαγειρεμένες και πάντα φρέσκες οι προτάσεις του, θα σας κάνουν να το καθιερώσετε σε καθιερωμένο γευστικό στέκι στο κέντρο.\nΗ έμφαση, άλλωστε, εδώ δίνεται στην γεύση. Οι καραβίδες της Λέσβου ξακουστές, το χταπόδι και η χωριάτικη στα όσα συνοδεύουν ιδανικά το περίφημο ούζο του νησιού. Ζωντανή μουσική κάθε Παρασκευή βράδυ.\nΣΧΕΤΙΚΑ TAGSθαλασσινα μεζεδεΣ μεζεδοπωλειο ουζο ψαρι ψαροταβερνα


Οι νέοι γενικοί γραμματείς του ΥΝΑΝΠ | Ναυτικά Χρονικά\nΟι νέοι γενικοί γραμματείς του ΥΝΑΝΠ\nAνακοινώθηκαν σήμερα από το Μέγαρο Μαξίμου οι νέοι γενικοί γραμματείς του Υπουργείου Ναυτιλίας και Νησιωτικής Πολιτικής. Πρόκειται για τον κ. Ευάγγελο Κυριαζόπουλο και την κ. Χριστιάνα Καλογήρου.\nΠροηγούμενο άρθροΕνίσχυση χρονοναυλώσεων στην αγορά υγρού φορτίου\nΕπόμενο άρθροΟ Νέος Δρόμος του Μεταξιού και τα οφέλη της Κίνας


Δύσκολες ώρες για τον Μιχάλη Μενιδιάτη - Tlife.gr\n29.02.2012 | 12:20\nΏρες αγωνίας περνά η οικογένεια του Μιχάλη Μενιδιάτη, η οποία βρίσκεται σύσσωμη στο πλευρό του για να τον βοηθήσει με το πρόβλημα υγείας του. Ο μεγάλος λαϊκός τραγουδιστής εισήχθη εσπευσμένα στο νοσοκομείο με βαριάς μορφής πνευμονία και υποβλήθηκε σε ισχυρή φαρμακευτική αγωγή.\nΣύμφωνα με την “Espresso”, πριν από δύο εβδομάδες ο Μιχάλης Μενιδιάτης μπήκε εσπευσμένα σε θεραπευτήριο Αθηνών με πολύ υψηλό πυρετό και οι γιατροί διέγνωσαν βαριά μορφής πνευμονίας. Δέκα ολόκληρες μέρες ο τραγουδιστής υποβλήθηκε σε ισχυρή φαρμακευτική αγωγή προκειμένου να αποφευχθούν τα χειρότερα. Μόλις προχτές επέστρεψε σπίτι του και αναρρώνει.\nΑπό την πρώτη στιγμή βρέθηκαν κοντά του τα τρία παιδιά του, ο γνωστός τραγουδιστής Χρήστος Μενιδιάτης, ο Βαγγέλης και η Μαιρούλα. Ενώ, η σύζυγός του Χρύσα είναι αυτή που δεν σταματά λεπτό να τον στηρίζει. “Ο Μιχάλης συνηθίζει τακτικά να επισκέπτεται τους φίλους του στη Χασιά. Την τελευταία φορά που πήγε κρύωσε και του ανέβηκε πυρετός 39,8. Ευτυχώς πήγαμε έγκαιρα στο νοσοκομείο και προλάβαμε τα χειρότερα”, δήλωσε χαρακτηριστικά η σύζυγός τους γνωστού τραγουδιστή.


Για να μην είναι Ο ΑΘΛΗΤΙΣΜΟΣ ΕΜΠΟΡΕΥΜΑ | ΛΑΪΚΗ ΣΥΣΠΕΙΡΩΣΗ ΗΛΙΟΥΠΟΛΗΣ\nΣτον δήμο Ηλιούπολης δεν υπάρχει αθλητική δραστηριότητα, που να μην βασίζεται στην ανταποδοτικότητα. Είτε μέσα από τον Αθλητικό Οργανισμό, είτε μέσα από τους συλλόγους, καλείσαι να πληρώσεις για αυτό που τον 21° αιώνα θα έπρεπε να ήταν δικαίωμα. Η λαϊκή οικογένεια πληρώνει φόρους στο αστικό κράτος, πληρώνει φόρους στους δήμους και ξαναπληρώνει στα αθλητικά σωματεία και στον αθλητικό οργανισμό. Ποιος τελικά αποφασίζει για εμάς και την ζωή των παιδιών μας; Ποιος χρωστάει και ποιος πληρώνει; Ποιος δημιουργεί τα χρέη και ποιος καρπώνεται τον πλούτο και τον μόχθο μας;\nΑυτό δεν συμβαίνει επειδή δεν υπάρχουν λεφτά, αλλά επειδή τόσα χρόνια η γαλαζοπράσινες κυβερνήσεις και οι δυνάμεις τους στους Δήμους έχουν τον αθλητισμό ως εμπόρευμα. Οι αθλητικοί σύλλογοι έχουν μεταλλαχτεί σε επιχειρήσεις, οι αθλητικοπαραγόντες σε επιχειρηματίες και αν αρνηθούν να δούνε την άθληση ως εμπόρευμα καταδικάζονται να φυτοζωούν, δεν έχουν την στήριξη του Δήμου. Το αποτέλεσμα όλο και περισσότερα βάρη για την λαϊκή οικογένεια, την ίδια ώρα που η αντιλαϊκή πολιτική κυβέρνησης – πλουτοκρατίας που τσακίζει μισθούς και συντάξεις,\nπαίρνει δικαιώματα χρόνων πίσω, βάζει ταξικούς φραγμούς και στο δικαίωμα της άθλησης.\nΟι παρατάξεις ΠΑΣΟΚ – ΝΔ στο Δήμο, στηρίζουν την επιχειρηματικότητα, την εμπορευματοποίηση και στον αθλητισμό. Η Λαϊκή Συσπείρωση είναι σε ρήξη με τις λογικές της επιχειρηματικής δράσης που αγκαλιάζει τον Αθλητικό οργανισμό και αθλητικά σωματεία. Είμαστε αντίθετοι με την εκχώρηση τον δημόσιων υποδομών για επιχειρηματική (π.χ ΠΑΕ ΓΣΗ – ΑΟΑ ). Αποτέλεσμα σήμερα να φυτοζωούν οι μικροί σύλλογοι, να μην υπάρχει ελεύθερη πρόσβαση των κατοίκων και της νεολαίας σε αυτούς.\nΠαίρνουμε καθαρή θέση: Έξω οι επιχειρήσεις από τον Αθλητισμό και την Φυσική Αγωγή. Τα γήπεδα είναι δημόσια περιουσία. Ελεύθερη πρόσβαση των κατοίκων και της νεολαίας. Στα γήπεδα, το κολυμβητήριο να έχουν πρόσβαση οργανωμένη τα σχολεία, ώστε να αναπτυχθεί ο σχολικός αθλητισμός και ο μαζικός αθλητισμός στην Πόλη. Οι λειψές υποδομές στον Αθλητισμό να διευρυνθούν με αξιοποίηση των δημοσίων εκτάσεων και απαίτηση γενναίας κρατικής χρηματοδότησης.\nΣτην Αττική υπ. Περιφερειάρχης: Θανάσης Παφίλης\nΣτην Ηλιούπολη υττ. Δήμαρχος: Τασία Τσατσούλη\nBy lsilioupolis, on 13/10/2010 at 00:37, under Πολιτικη. Ετικέτες: Θεσεις.\tΧωρίς σχόλια\n« Οι κυνικές φιγούρες του κόσμου της εκμετάλλευσης\nΠώς ο «Καλλικράτης» ενισχύει τους επιχειρηματίες »


22 Footsteps...: Εγώ, το αγέννητο παιδί...\nΕίμαι ένα παιδάκι\nΣτο ξεκίνημα της ζωής μου!\n-την πρώτη εβδομάδα\nΣτο μέσο του κύκλου της μητέρας μου, δύο εβδομάδες μετά την τελευταία της περίοδο, το ωάριό\nτης, με τα 23 χρωμοσώματα περίμενε στην ωοθήκη. Τότε ήρθε το σπερματοζωάριο του πατέρα μου με άλλα 23 χρωμοσώματα και αγκαλιάστηκαν σφιχτά, δημιουργώντας εμένα! Δύο μέρες περίπου μετά άρχισα να μεγαλώνω ιλιγγιωδώς και να διαφοροποιούμαι από τους γονείς μου. Έχω ήδη περάσει μέσα απ’ τις σάλπιγγες της μητέρας μου κι εγκαταστάθηκα στη μήτρα της. Εδώ θα φωλιάσω ώσπου να γεννηθώ.\n-την δεύτερη εβδομάδα\nΉδη έχω πολλαπλασιαστεί σε πολλές χιλιάδες κύτταρα, διαφοροποιημένα σε τρία βλαστικά φύλλα. Σε 9 μήνες τα κύτταρά μου θα είναι τρισεκατομμύρια! Πρώτα σχηματίζονται ο ομφάλιος λώρος και ο πλακούντας, που με τροφοδοτούν με θρεπτικές ουσίες και οξυγόνο. Αν και τρέφομαι και θερμαίνομαι από τη μητέρα μου, δεν έχουμε το ίδιο αίμα ούτε ξέρει ακόμα ότι υπάρχω. Μάλιστα περιμένει την κανονική έμμηνο ροή στο τέλος της εβδομάδας.\n-την τρίτη εβδομάδα\nΣχηματίζεται η σπονδυλική στήλη, το κεφάλι, οι πνεύμονες, το στομάχι, το έντερο και τα νεφρά μου. Το συκώτι μου παράγει το αίμα μου. Από την 18η ημέρα αρχίζει να σχηματίζεται το καρδιαγγειακό μου σύστημα.\n-την τέταρτη εβδομάδα\nΣυμπληρώνω τον πρώτο μήνα της ζωής μου! Έχω ύψος μισό εκατοστό και ζυγίζω μισό γραμμάριο! Οι γάμπες μου είναι σα μικρές φτερούγες και τα χέρια μου έχουν σχηματιστεί. Αν και ζω ήδη ένα μήνα, η μητέρα μόλις τώρα αρχίζει να το υποψιάζεται, καθώς η περίοδός της καθυστερεί εδώ και δύο εβδομάδες. Με τους υπερήχους μπορείτε ν’ ακούσετε την καρδιά μου να χτυπά.\n-την πέμπτη εβδομάδα\nΣε μία εβδομάδα το ύψος και το βάρος μου έχουν διπλασιαστεί! Έχω ύψος ένα εκατοστό και βάρος ένα γραμμάριο. Ξεχωρίζουν το κεφάλι, ο θώρακας και η κοιλιά μου. Σχηματίζονται τα μάτια μου με τον αμφιβληστροειδή, τον φακό και τα βλέφαρα. Ξεπροβάλλουν τα αυτιά και η μύτη μου. Μπορεί να καταγραφεί ακόμα και το ηλεκτροκαρδιογράφημά μου!\n-την έκτη εβδομάδα\nΈχουν διαφοροποιηθεί οι γονάδες μου και διακρίνονται τα δάκτυλα στα χέρια και τα πόδια μου. Στο τέλος της εβδομάδας τα εγκεφαλικά μου κύματα μπορούν να καταγραφούν σε ένα κανονικό ηλεκτροεγκεφαλογράφο. Κι ωστόσο κάποιοι λένε πως ακόμα δεν έχω ψυχή… δεν είμαι άνθρωπος.\n-την έβδομη εβδομάδα\nΟ εγκέφαλός μου έχει σχηματιστεί. Μπορώ να αισθανθώ και αντιδρώ σε ερεθίσματα. Ανοίγουν τα\nχείλη μου, μπορώ να κάνω θηλαστικές και καταποτικές κινήσεις. Τα δάχτυλά μου μακραίνουν και τα δαχτυλικά μου αποτυπώματα παίρνουν τη μορφή που έχουν σ’ όλη μου τη ζωή.\n-την όγδοη εβδομάδα (ΔΥΟ ΜΗΝΕΣ)\nΟι 60 πιο σπουδαίες ημέρες της ζωής μου: Όλα τα όργανά μου έχουν σχηματιστεί. Τώρα πια δεν θα δημιουργηθούν άλλα. Θα μεγαλώνω συνεχώς και οι λειτουργίες μου θα τελειοποιούνται. Στους επτά μήνες που έχω μπροστά μου, ώσπου να γεννηθώ, το ύψος μου θα εικοσαπλασιαστεί (μέχρι εξήντα εκατοστά) και το βάρος μου θα αυξηθεί χίλιες φορές (τρία κιλά και περισσότερο).\n-την ένατη-δέκατη εβδομάδα\nΤώρα πια λειτουργούν όλα μου τα όργανα: μύες και νεύρα συγχρονίζονται, κινώ χέρια και πόδια, πιπιλίζω το δάχτυλο. Μπορώ να πιάνω ένα μικρό αντικείμενο. Αναπηδώ και κολυμπώ στο ζεστό αμνιακό υγρό. Αν με τρυπούν, αισθάνομαι πόνο. Ακούω ήχους και θυμάμαι τους χτύπους της καρδιάς της μητέρας μου. Όταν γεννηθώ, θα τους αποζητώ.\n-την ενδέκατη–δωδέκατη εβδομάδα\nΉδη είμαι 8 εκατοστά και ζυγίζω 25 γραμμάρια. Μέσα σε ένα μήνα το ύψος μου τριπλασιάστηκε και το βάρος μου οκταπλασιάστηκε! Φυτρώνουν τα μαλλιά και τα νύχια μου! Όλες οι ψυχικές μεταβολές της μητέρας μου και κάθε ουσία επηρεάζουν και εμένα.\nΠως η μαμά μου θ’ αποφασίσει υπεύθυνα;\nΚάποιος πρέπει να της μιλήσει για τις επιπτώσεις που θα έχει αν με αποχωριστεί με αυτό που συχνά αποκαλείται «διακοπή εγκυμοσύνης», δηλ. άμβλωση/έκτρωση. Αυτό θα είναι η διακοπή της ζωής μου, γιατί από τη σύλληψη μου είμαι κανονικός άνθρωπος με ζωή, και μάλιστα μοναδικός σε ολόκληρο τον κόσμο. Ωστόσο, πολλοί προσπαθούν να την πείσουν ότι η «διακοπή της κύησης» δεν είναι κάτι κακό – ειδικά αν είμαι πολύ μικρό… Συχνά η άμβλωση γίνεται χωρίς η μαμά μου να έχει συνειδητοποιήσει ότι από τη σύλληψή μου έχω ζωή., όπως έχει διαπιστώσει η ιατρική επιστήμη.\nΚαι πως γίνεται η «διακοπή της κύησης»;\nΜε χειρουργική επέμβαση: με ειδικά εργαλεία προκαλούν διαστολή του τραχήλου της μήτρας και με βγάζουν κομματιάζοντάς με, με μηχάνημα αναρρόφησης ή με αιχμηρά ξέστρα. Μπορούν επίσης να με βγάλουν με μικρή καισαρική τομή.\nΜε χάπια, που με νεκρώνουν και προκαλούν την αποβολή μου. Αν δεν αποβληθώ ολόκληρο, τα υπόλοιπα κομμάτια μου θα πρέπει να αφαιρεθούν χειρουργικά.\nΜε έγχυση άλατος στο αμνιακό υγρό μου, για να καώ ζωντανό και μετά να γεννηθώ νεκρό. Παλιότερα τον τρόπο αυτό τον χρησιμοποιούσαν συχνά.\nΜε το χάπι της επόμενης μέρας. Το χάπι αυτό πολλές φορές λειτουργεί αντισυλληπτικά. Άλλοτε δεν εμποδίζει τη σύλληψη, αλλά την εμφύτευση μου στη μήτρα, βάζοντας τέλος στη σύντομη ζωή μου ή αυξάνοντας τις πιθανότητες να προσκολληθώ στη σάλπιγγα της μητέρας μου (εξωμήτρια κύηση)… οπότε και πάλι είμαι καταδικασμένο σε θάνατο, ενώ η μητέρα μου κινδυνεύει. Έτσι δρα και το ενδομήτριο σπείραμα (σπιράλ) που πολλοί θεωρούν απλώς αντισυλληπτικό.\nΥπάρχουν πολλές μέθοδοι έκτρωσης. Μερικές είναι ιδιαίτερα μαρτυρικές για μένα – η καρδιά μου χτυπά με πείσμα και αγωνίζομαι μάταια να κρατηθώ στη ζωή… Με όλες όμως τις μεθόδους, οδυνηρές ή ανώδυνες, παλιές ή σύγχρονες, η θανάτωσή μου είναι γεγονός.\nΠοιος μπορεί να βοηθήσει τη μητέρα μου...\nΗ Αγκαλιά με ανιδιοτέλεια, αγάπη και σεβασμό, συμπαραστέκεται σε όλες εκείνες τις γυναίκες έγγαμες ή άγαμες, που διάφοροι λόγοι, κυρίως εγκατάλειψης, κακοποίησης, αλλά και κοινωνικοοικονομικοί, τις πιέζουν να οδηγηθούν στη βίαιη αφαίρεση της ζωής του εμβρύου-παιδιού τους.\nΜη διστάσετε να επικοινωνήσετε με το\nΚέντρο Φροντίδας Μητέρας και Παιδιού του Συλλόγου Προστασίας Αγέννητου Παιδιού – «Η Αγκαλιά»\nΚάθε παιδί είναι μία ελπίδα για τον κόσμο!\nΜία ζωή σε καλεί\nΔείξε και εσύ το σεβασμό σου στην ανθρώπινη ζωή.\nTags αγάπη, αγέννητο παιδί, αγκαλιά, άμβλωση, δολοφονία, έκτρωση, ζωή, σύλλογος προστασίας, ψυχή, life, love, soul\nΠηγή: "η Αγκαλιά" Σύλλογος Προστασίας Αγέννητου Παιδιού


cantus firmus - Βιβλιοπαρουσίαση - Κριτική: Δημοσθένης Βουτυράς και Γιάννης Σκαρίμπας, Βίοι Παράλληλοι.\nΔημοσθένης Βουτυράς και Γιάννης Σκαρίμπας, Βίοι Παράλληλοι.\nΟ Δημοσθένης Βουτυράς περνάει ομαλά από την ηθογραφία των σπουδαίων πεζογράφων Παπαδιαμάντη, Βιζυηνού, Καρκαβίτσα στο αστικό διήγημα κρατώντας πολλά στοιχεία ηθογραφικά. Ο Παναγιώτης Μουλλάς γράφει πως με τον Βουτυρά το διήγηµα απλώς «µετακοµίζει» από το χωριό στην πόλη. O Βάσιας Τοσκόπουλος επιμελητής του έργου γράφει πως Ο Δημοσθένης Βουτυράς «πήρε το διήγημα από το νησί του Παπαδιαμάντη και από το χωριό του Καρκαβίτσα και τη στάνη του Κρυστάλλη και το μετέφερε στο άστυ».\nΠαράλληλα συμβαδίζει με την κοινωνική κριτική που ασκούν στα διηγήματά τους τόσο ο Χατζόπουλος όσο και ο Θεοτόκης. Προηγείται του αστικού διηγήματος του Ξενόπουλου ο οποίος και παραδέχεται το ταλέντο του. Ο Στρατής Τσίρκας σε γράμμα του το 1950 αποκαλεί τον Βουτυρά «Μεγάλε και αγαπημένε μου δάσκαλε».\nΗ γενιά του ’30 τον αγνοεί ή τον αντιμετωπίζει αρνητικά. Ο Κ.Θ Δημαράς έκανε λόγο για«άμορφους όγκους» της πεζογραφίας του Βουτυρά. Όσοι ήταν περιθωριακοί της γραμματολογικής γενιάς όπως ο Σκαρίμπας κάνουν λόγο για προνομιακή σχέση με το έργο του Βουτυρά.\nΟ Βουτυράς δεν εντάσσεται σε κάποιο ρεύμα ή κίνημα. Τον χαρακτηρίζουν ρεαλιστή, συμβολιστή, πριμιτιβιστή, σατιρικό, κοινωνικό ρεαλιστή, ψυχογράφο και πλήθος άλλων χαρακτηρισμών. Στο έργο του υπάρχουν όλα τα στοιχεία αυτών των κινημάτων τα οποία αλληλοεπικαλύπτονται. Ο Βουτυράς ακολουθεί τα ρεύματα που αναπτύχθηκαν στην Ευρώπη αλλά είναι αυτοδίδακτος. Στα διηγήματά του παρακολουθεί τα γεγονότα της εποχής του και τι αλλαγές της κοινωνίας μέσα στο έργο του. Η αστικοποίηση των πόλεων και η μετάβαση από την γεωργική οικονομία στην βιοτεχνία αλλά και η ζωντανή ιστορία με την Ελλάδα να ανοίγει τα σύνορά της και να ενσωματώνει περιοχές όπως η Κρήτη και η Θεσσαλία. Η Ελλάδα είναι ένα μωσαϊκό λαών που παλεύουν να γίνουν έθνος. Γράφει στο διήγημα «Ο Λαγκάς»:\n(«Κάθε μέρα γινόντουσαν διαδηλώσεις. Από όλα τα μέρη της σκλαβωμένης Ελλάδας ερχόντουσαν εθελοντές. Βράκες, φουστανέλες, κόκκινα ζουνάρια, σκούφιες, μαντίλια μαύρα Κρητικών, όλες οι φορεσιές των Ελλήνων ήταν εκεί, ανακατωμένες στις διαδηλώσεις με τα φράγκικα ρούχα, με τις ρεπούμπλικες και τα ημίψηλα των Αθηναίων. Ζήτω ο πόλεμος! Αυτή η φωνή κυριαρχούσε.»)\nΕκφράζει αντιπολεμική στάση και παραθέτει τον προβληματισμό του πάνω σε θέματα ανθρωπισμού όταν το κλίμα είναι πολεμικό και η Μεγάλη Ιδέα δεν έχει καταποντιστεί από την ήττα του 1922 και τον ξεριζωμό των Μικρασιατών. Ο πόλεμος αποτελεί διαρκή απειλή θέτοντας υπαρξιακά ερωτήματα. Γράφει στον «Λαγκά»:\n(«Έχουνε συμφέρο πολλοί να υπάρχουν οι στρατοί, τα άρματα, η μεγάλη ψευτιά, γιατί, αν πάψουν αυτά, παύει και η αρχή τους! Είναι καιρός όμως να τελειώσουν αυτά, είναι καιρός να αρχίσει άλλος πόλεμος, ο πόλεμος ποιο έθνος να δώσει στην ανθρωπότητα το μεγαλύτερο γιατρό, τον εφευρέτη, το φιλόλογο, το φιλόσοφο, ποιος θα ανακουφίσει τους δυστυχείς, ποιος θα δώσει ζωή και όχι να αφαιρέσει. Κράτη, πλούσια κράτη, ξοδεύουνε εκατομμύρια για στόλους, για μπαρούτι, ενώ έχουνε χιλιάδες φτωχούς που πεθαίνουν απ’ την πείνα, χιλιάδες δυστυχισμένους που μ’ αυτά τα χρήματα μπορούσανε να τους κάνουν να δούνε κι αυτοί τη ζωή γλυκιά».)\nΑμφισβητεί βεβαιότητες όπως την έννοια τη πατρίδας, του ή της θρησκείας. Ακούγεται ειρωνικός σε σχέση με την ανθρώπινη τάση να διεκδικεί τον θεό και το καλό με το μέρος του. Γράφει στον «Λαγκά»:\n(«Τώρα θα παρακαλέσουν το Θεό, θα τον ευχαριστήσουν για τη νίκη και θα τον παρακαλέσουν να τους βοηθήσει να σκοτώσουν πολλούς εχθρούς! Απ’ την άλλη μεριά οι ιμάμηδες και οι λοιποί χοτζάδες θα παρακαλέσουν και αυτοί το Θεό για να τους βοηθήσει κι έτσι ο Θεός θα βρεθεί σε δύσκολη θέση σε ποιόν από τους δύο να δώσει βοήθεια… Αλλά λησμόνησα ότι ο Θεός είναι χριστιανός…»)\nΚαταγράφει την αισιοδοξία που επικρατούσε στον Α’ Παγκόσμιο πόλεμο όπου ο πόλεμος θεωρήθηκε κάτι θετικό που θα οδηγούσε σε μια γραμμική πρόοδο και γύρω από αυτόν αναπτύχθηκαν θεωρίες και κινήματα.\nΟι κριτικοί υποδέχτηκαν τον Βουτυρά με επιφύλαξη έως και αρνητικότητα. Ωστόσο το πρώτο του διήγημα «Ο Λαγκάς» το υποδέχονταιο Ξενόπουλος, ο οποίος μίλησε για «στόφα διηγηματογράφου», και ο Παλαμάς, έκανε λόγο για «τις σελίδες μιας στοχαστικής χαράς». Οι σοσιαλιστές με πρωτεργάτη τον Κώστα Παρορίτη του επιτίθενται από τις στήλες του «Νουμά».\nΩστόσο, το 1928 το έγκυρο περιοδικό La Revue Nouvelle ανθολόγησε τον Βουτυρά μαζί με άλλους δεκατρείς συγγραφείς από όλο τον κόσμο, ανάμεσα τους τη Βιρτζίνια Γουλφ.\nΟ Βουτυράς δεν ενδιαφέρεται για την αλληλουχία των αφηγούμενων επεισοδίων με λογική διάρθρωση. Τα σημαντικά και τα ασήμαντα γεγονότα αποκτούν την ίδια αξία. Είναι ισότιμα. Ο αφηγητής του δεν είναι πανταχού παρών. Κυριαρχεί ο εσωτερικός μονόλογος, οι επαναλήψεις, η ελλειπτικότητα και η ροή της συνείδησης. Υπάρχει διαταραχή στην εκφραστική και χρονική λειτουργία. Όλα αυτά είναι χαρακτηριστικά του μοντερνισμού.\nΟ ίδιος λέει: «Γράφω όπως μου έρθουν». Η έννοια της ανάμνησης και το παρελθόν υπάρχει στα διηγήματα του Βουτυρά σαν αίσθηση παρόντος χρόνου. Η αλλαγή της αντίληψης του χρόνου απασχόλησε το έργο του Προυστ «Αναζητώντας τον χαμένο χρόνο, 1913-1927». Ο Προυστ υποστήριξε πως το παρελθόν πλουτίζει το παρόν μας καθώς καθόρισε αυτό που είμαστε σήμερα, την μορφή. Οι συνειρμοί, η ακούσια μνήμη χρησιμοποιούνται και στο έργο του Βουτυρά όπως και του Προυστ. Στο διήγημα «Ο Συμβουλευτής» που δημοσιεύτηκε το 1910 πραγματεύεται την ανάμνηση:\n(«Πόσα και πόσα χρόνια πέρασαν από τότε κι όμως τα θυμούμαι σαν να ‘ταν χθες…Έμεινε όλη η ιστορία κείνη, όλα τα συμβάντα στη μνήμη μου, έτσι νομίζω, αν και φοβούμαι κάποτε μη λεπτομέρειες, που θα έχω λησμονήσει, ψεύτικες ου έχει προσθέσει η φαντασία μου.») Ο Βουτυράς ίσως να γνώριζε το έργο καθώς έγραφε σε εφημερίδες και περιοδικά.\nΟι ήρωές του δεν είναι ούτε καλοί ούτε κακοί αν και ο Παλαμάς χαρακτήρισε τον «Λαγκά» ως αρνητικό ήρωα. Ίσως ο προβληματισμός που εκφράζεται από τον ήρωα του Βουτυρά για την πατρίδα την χρησιμότητα του πολέμου αλλά και η δειλία που εκφράζει ο ήρωας, ο οποίος παρουσιάζεται ανθρώπινος πολύ ανθρώπινος, να είναι αντίθετα με τα ιδεώδη του ποιητή που σηκώνει στους ώμους του το κλέος των ηρωικών αγώνων των προγόνων και του έθνους.\nΌμως πλησιάζει η ώρα που η γενιά του ’30 θα αφήσει πίσω της τον Παλαμά και την παράδοση και των αφηγηματικών τεχνικών αλλά και την ίδια την αντίληψη της ελληνικής ταυτότητας ορίζοντας μια νέα ελληνικότητα.\nΗ επιστήμη της λαογραφίας έκανε την εμφάνισή της τέλη του 19ου αιώνα και οι μελέτες του Ν. Πολίτη θέτουν τον λαό τα ήθη και έθιμά το στο κέντρο ταυτίζοντας το εθνικό με το «λαϊκό».\nΟ Βουτυράς καταγράφει την καθημερινότητα του Έλληνα στο νέο αστικό περιβάλλον που τότε δημιουργείται και η Γενιά του ’30 δίνει νέα διάσταση στην παράδοση ορίζοντάς την ως το αρχέτυπο που ζωογονεί το παρόν αλλά ζυμώνεται με το νέο και την παρούσα πραγματικότητα. Η ελληνικότητα αισθητικοποιείται και η Μεγάλη Ιδέα γίνεται πνευματικός στόχος. Η δημοτική γλώσσα ανανεώνει κι εκείνη με την σειρά της το ύφος και φέρνει στο προσκήνιο τον καθημερινό άνθρωπο που είναι και ο ήρωας του Βουτυρά.\nΣτις παρυφές αυτής της γενιάς θα εμφανιστεί ο Σκαρίμπας. Το 1929 παίρνει το Α Βραβείο διηγήματος από το έγκυρο περιοδικό «Ελληνικά Γράμματα» για το διήγημα «Ο Καπετάν Σουρμελής ο Στουραΐτης». Αργότερα το διήγημα αυτό συμπεριλαμβάνεται στο «Καϋμοί στο Γρυπονήσι» ο οποίο αποτελείται από ένδεκα ερωτικά διηγήματα. Ο Σκαρίμπας όχι μόνο μιλάει για καθημερινούς ανθρώπους αλλά πηγαίνει μακρύτερα και δημιουργεί αντιήρωες. Η ρήξη με την παράδοση είναι συνειδητή και σχεδόν απόλυτη. Δεν είναι μόνο ρήξη σε ύφος αλλά και μια διακήρυξη ενός αντιεξουσιαστή. Προκαλεί τα ιερά και τα όσια της κοινωνίας και της διανόησης. Χαρακτηρίζεται πρωτότυπος, καινοφανής, χαρακτηρισμοί που προδίδουν περισσότερο την αμηχανία των κριτικών. Η γλώσσα του περιέχει λέξεις της καθαρεύουσας και της δημοτικής, αργκώ αλλά και ναυτική ορολογία. Η πρότασή του περιέχει όρους αντεστραμμένους, συχνή έκθλιψη και αφαίρεση. Οι ιστορίες του πλέκονται γύρω από μια ερωτική σχέση ή φαντασίωση. Οι τολμηρές εικόνες του και μεταφορές εισάγουν τον υπερρεαλισμό. Το παράλογο είναι κυρίαρχο στοιχείο του.\nΤο 1929 εκδίδεται και το «Ελεύθερο Πνεύμα» του Θεοτοκά. Η πνευματική διακήρυξη της Γενιάς του ’30.\nΗ κριτική αντιμετώπισε το μυθιστόρημα του Σκαρίμπα -με ελάχιστες εξαιρέσεις- αρνητικά, αδυνατώντας να αποφανθεί αν το έργο είναι όντως μυθιστόρημα, και αν ο συγγραφέας σατιρίζει τον υπερρεαλισμό ή γράφει υπερρεαλιστικό μυθιστόρημα. Γράφει ο Γιάννης Σκαρίμπας για τον υπερρεαλισμό (σουρεαλισμό) σε ένα απόσπασμα του «Το Σόλο του Φίγκαρο»:\n(«... "... ο συρρεαλισμός αδερφέ... Φυσικά, πού να το ξέρετε... Και φυσικά του το κάνω λιανά... Του αναπτύσσω το θέμα... Τον μπάζω στο νόημα σούμπιτον. Τέτοιοι κι αποτέτοιοι, ήσαν οι συρρεαλιστές τολοιπόν. Αυτοί, ευρύνοντες τα όρια της τέχνης μέχρι σχεδόν του απρόσιτου, δεν έκτειναν - μπορεί να πει μολαταύτα κανείς - την ορθόδοξη αισθητική των πραγμάτων, παρά ανατρέψαντάς την, ξεκίνησαν απ' την πρώτη ουσία της, απ' αυτή τούτη την καταβολή του αιτήματος. Θάλεγε κανείς, παραμόρφωσαν την παραδεδεγμένη "ηθική" της, κάμαντας την υπόσταση: έκφραση, και την ουσία: μορφή. Η καλλιτεχνική τους αντίληψη, ακολουθεί μιαν αντίθετη κλίμακα μιάν ανάστροφη ιεραρχία αξιών: Απ' τον αισθησιασμό προς το αίσθημα, απ' αυτό προς την αίσθηση κι απ' αυτή προς το ένστιχτο...»)\nΟ Σκαρίμπας είχε στάση υπονομευτική απέναντι στο ίδιο του το έργο αλλά και γενικότερα κρατούσε επιθετική στάση που όπλο της ήταν η σάτιρα. Στο παραπάνω κείμενο ο Σκαρίμπας παρωδεί τον υπερρεαλισμό. Παράλληλα όμως στρέφεται με αιχμηρό τρόπο εναντίον του παραδοσιακού μυθιστορήματος. Ο ίδιος χρησιμοποιεί σύνθετη αφηγηματική τεχνική, στρυφνή σύνταξη και αναρχικό λόγο. Η στίξη του είναι κατακερματισμένη γενικότερα ανατρέπει κάθε κανόνα αποδεικνύοντας την ανεπάρκεια της γλώσσας να εκφράσει την πραγματικότητα. Υποδεικνύει στον αναγνώστη την διαδικασία της σύνθεσης του μυθιστορήματός του αλλά και δίνει τα κλειδιά της αποκωδικοποίησής του. Ο Σκαρίμπας παρουσιάζει τις γλωσσικές και κοινωνικές συμβάσεις υποχρεώνοντας τον αναγνώστη να κοιτάξει από μια νέα κριτική γωνία όπως έκαναν οι Ρώσοι φορμαλιστές. Ο συγγραφέας πλησιάζει τον όρο «αποστασιοποίηση» όπως τον εννοούσε ο Μπέρτολντ Μπρεχτ. Ο Σκαρίμπας οδηγεί τον αναγνώστη στην συνειδητοποίηση της αναγνωστικής διαδικασίας και η συνειδητοποίηση αυτή πραγματοποιείται με την ανοικείωση που όρισε ο Σκλόφσκι ως τεχνική και ως μέσο εγκαθίδρυσης της σχέσης αναγνώστη κειμένου. Οι σατυρικοί συγγραφείς απογυμνώνοντας την τεχνική πέτυχαν την ανοικείωση στην δευτέρα. Άρα ο Σκαρίμπας είχε συμπορευθεί με την θεωρία της λογοτεχνίας που εστίαζε στον αναγνώστη και την ικανότητα πρόσληψης του κειμένου. Εάν η συμπόρευση αυτή ήταν συνειδητή ή ενστικτώδης είναι κάτι που χρειάζεται να μελετηθεί περαιτέρω.\nΗ μουσική είναι κοινό στοιχείο ανάμεσα στου δυό πεζογράφους. Γράφει ο Σκαρίμπας στο «Σόλο του Φίγκαρο»:\n(«Η πόρτα βρίσκεται, ανοιγμένη όμως από τους άλλους: «Ακούστε, πάρτε τούτο» - ένα μαχαίρι. «Θα πάτε κατ’ ευθείαν στα σπίτι μου και θα μπείτε αδιστάκτως… Να προχωρήσετε σιγά και να την πιάσετε από τον ώμο τη. Να της χώσετε κατόπι ευθύς το στιλέτο και ακριβώς στην καρδιά!... Και τότε θα ακούστε! Θ’ ακούστε τότε ένα μοτίβο του Φίγκαρω να παίζη αυτή φλάουτο!» Ο Αντώνης Σουρούπης μαγεμένος πηγαίνει για κει που του λένε μα το στιλέτο στο χέρι. Κ’ η υπόσχεση –για το σόλο του Φίγκαρω- γίνεται μια αναγκαστική αναμόρφωση. Η Χαλκίδα θα ησυχάσει – δε θα σηκώσει πια το κεφάλι της ψηλά, ξαφνιασμένη από τα’ ακατανόητα πυροτεχνήματα.»)\nΑλλά και ο Βουτυράς αναφέρεται συχνά στην μουσική. Ο ίδιος μάλιστα είχε πάει στο Ωδείο και είχε παρακολουθήσει μαθήματα με τον μουσικοδιδάσκαλο Τζοβάννι Καστελλάνο της ορχήστρας της Νεάπολης. Η υπερευαισθησία του, όμως, τον έκανε να εγκαταλείψει τα σχέδιά του να βγει στο θέατρο. Μια μέρα, καθώς διηγείται ο ίδιος, οι δικοί του πήγαν και τον άκουσαν μαζί με ένα πρόσωπο που εκείνος δεν ήθελε να τον ακούσει.:\n(« Μια μέρα οι δικοί μου έφεραν ένα πρόσωπο που εγώ δεν το’ θελα να μ’ ακούσει. Η θέα του με τάραξε τόσο πολύ, ου να’ το πάλι εκείνο! Έπεσα αναίσθητος! Αυτό με έκανε να χάσω το θάρρος μου και να μη θέλω να βγω στο θέατρο. Τραβήχτηκα απ’ τη μουσική. Και άρχισα να γράφω»)\nΑυτό έγινε αιτία να εγκαταλείψει τα όνειρα για μουσική καριέρα. Ωστόσο, στο διήγημά του «Ο Συμβουλευτής» πλέκει την ιστορία βάζοντας την μουσική σε πρώτο πλάνο σκιαγραφώντας ταυτόχρονα την νέα αστική κοινωνία των αρχών του 20ού αιώνα και τις μουσικές βραδιές με μουσική δωματίου. Οι ήρωές του τραγουδούν και παίζουν μουσικά όργανα. Ο ήρωάς του Δημήτριος Πιδάλης αυτοσυστήνεται στο διήγημα λέγοντας:\n(«Παίζει και βιολί έξοχο!…Πόσο το είχα μισήσει αυτό το παίζει το «παίζει και βιολί έξοχο» που μ’ακολουθούσε παντού σα να είχε γίνει ουρά του ονόματός μου…»).Ίσως εδώ ο Δημοσθένης Βουτυράς που ως νέος θα είχε παρόμοιες εμπειρίες όταν τον σύστηναν σε μια παρέα. Στο ίδιο διήγημα ο Βουτυράς βάζει τον ήρωα να εκφράζει τα συναισθήματά του στην δεσποινίδα Έλλη, την ηρωίδα του, μέσα από την μουσική αλλά και με πρόφαση την μουσική. Γράφει:\n(« Ελάτε, κύριοι! Μουσική τώρα! …Κύριε Πιδάλη, έχουμε και μια δεσποινίδα που θα συναγωνιστείτε!... μου είπε η μητέρα της Έλλης δείχνοντάς μου την κόρη που ήτανε κοντά στο πιάνο όρθια. Και αλήθεια, τώρα είδα ένα βιολί να είναι σένα κάθισμα επάνω!...¨Ε, ε πού πάτε; Θα παίξει ο κύριος Πιδάλης!... Πήρα το βιολί μου και το ετοίμασα. Παίξαμε ένα απ’ τα κομμάτια που παίζαμε άλλοτε. Έπειτα απ’ αυτό έπαιξα ένα κομμάτι που ίσα ίσα είχα κάνει, είχα τολμήσει να κάνω για την αγάπη της Έλλης! Ήτανε θλιβερό, παραπονετικό κι έδειχνε αρκετά καλά ότι δεν είχα καμιά ελπίδα, ότι κυνηγούσα ένα όνειρο!»)\nΗ ανθρώπινη ψυχή παρουσιάζεται μέσα στην αμφιθυμία της και την κακία για την αφέλεια της απολυτότητας που σκέφτεται μανιχαϊστικά. ¨\n(« Ξαφνικά θυμήθηκε τα λόγια ενός Πειραιώτη, που φώναζε σε κάποιο φίλο του τη στιγμή της τρέλας, που νόμιζαν ότι ο τουρκικός στρατός κατεστράφηκε στη Λάρισα: Μπορούσε κείνος κει, κι έδειχνε το σταυρό μιας εκκλησιάς, μπορούσε να τους αφήσει; Όλους τους χαντάκωσε! Τότε σα να δυσαρεστήθηκε που έδιναν τη νίκη στο σταυρό, για το φανατισμό, για την ανοησία. Αλλά και τώρα σα να χαίρεται μια χαρά κακιά, που σκέφτεται αυτά. Να ο σταυρός! Το μισοφέγγαρο θριαμβεύει! Τι να λέει άραγε κείνος που φώναζε τότε έτσι, και οι σύντροφοί του;»)\nΟ Σκαρίμπας γράφει με τρόπο που μοιάζει με του Βουτυρά. Και οι δυό πλέκουν τις ιστορίες τους με βάση τον έρωτα. Τολμηρές εικόνες που εντάσσονται στον εξπρεσιονισμό.\nΟι ήρωές του προέρχονται από όλα τα κοινωνικά στρώματα. Τραγουδούν και συχνάζουν σε ταβέρνα που είναι σημείο αναφοράς της τότε κοινωνίας. Οι ήρωες του Σκαρίμπα είναι παρακμιακοί. Χρησιμοποιεί την μεταμφίεση χαρακτηριστικό του θεάτρου. Αγαπημένο θέμα του το τσίρκο.\nΗ φύση στο έργο του Βουτυρά λειτουργεί ρομαντικά και συμβολικά. Η ψυχολογία των ηρώων του ταυτίζεται και συγχρονίζεται με την φύση. Το καλό και το κακό συνυπάρχουν στην φύση. Ο Βουτυράς έχει έρθει σε επαφή με το έργο του Νίτσε μέσα από το περιοδικό «Το Περιοδικό μας» του Γεράσιμου Βώκου. Εκεί γνώρισε και το έργο των Ρώσων και των Τσέχων καθώς είχαν δημοσιευτεί κείμενα του Γκόρκι, του Ίψεν και άλλων.\nΟ Σκαρίμπας πήρε ενεργό μέρος στη διαμάχη κέντρου και περιφέρειας χρησιμοποιώντας την ηθογραφία ώστε να υπηρετήσει την τάξη του και να την υπερασπίσει. Απαντά στον Θεοτοκά και την γενιά του ’30.\nΕμφάνιση του πρώτου αντιήρωα. Ιδεολογικά τοποθετημένος εναντίον των θεσμών και της κοινωνικής σύμβασης. Ο Σκαρίμπας δανείστηκε στοιχεία από τον Καραγκιόζη. Τα έργα του επιμελήθηκαν ο Κόντογλου, ο Τσαρούχης, ο Εγγονόπουλος.\nΤο «Θείο τραγί» το 1933 χαρακτηρίζεται ως νουβέλα. Ο ήρωάς του είναι τοποθετημένος απέναντι στους θεσμούς. Ο Σκαρίμπας έπλασε τον ήρωά του με ορισμένα στοιχεία που δανείστηκε από τον Καραγκιόζη. («\nO Τέλος Άγρας τον υποδέχεται με ενθουσιασμό και τον κατατάσσει στον υπερρεαλισμό. Χαρακτηριστικά της γραφής του Σκαρίμπα η αντιφατικότητα των εννοιών και οι ήχοι των λέξεων. Ο Σεφέρης είχε πει πως σου «έρχεται να μεταγράψεις την πρόζα του σε στίχο».\nΟ Βουτυράς κλονίζει ή και ανατρέπει την αναγνωρισµένη και θεσµοθετηµένη ως ορθή τάξη των πραγµάτων και εκπλήσσει τον αναγνώστη ή ανασύρει αγωνίες από τους σκοτεινούς θαλάµους της ψυχής του. Αλληγορικά παραµύθια, σάτιρες, φανταστικές ιστορίες κοινωνικού\nπροβληµατισµού, ιστορίες τρόµου, φανταστικά ταξίδια, επιστηµονική φαντασία θα συναντήσουµε πολυάριθµα ξεφυλλίζοντας τα βιβλία του.\nΔημοσθένης Βουτυράς"Άπαντα", επιμέλεια: Βάσιας Τσοκόπουλος, εκδ. Δελφίνι\nΑναρτήθηκε από Nota Chryssina στις 7:30 π.μ.\nΕτικέτες Γ. ΣΚΑΡΙΜΠΑΣ, Δ. ΒΟΥΤΥΡΑΣ


Τα 10 καλύτερα ξενοδοχεία κοντά σε: B&B Giorgia - TripAdvisor\nΤα καλύτερα ξενοδοχεία κοντά σε: B&B Giorgia, Περιοχή Καλαβρίας\nΞενοδοχεία κοντά σε: B&B Giorgia\nVia Reggio Campi 67, 89126, Περιοχή Καλαβρίας, Ιταλία\nB&B Giorgia: Διαβάστε κριτικές\n515 από 3.142 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: B&B Giorgia\n1,6 χλμ. από B&B Giorgia\n1,3 χλμ. από B&B Giorgia\n0,8 χλμ. από B&B Giorgia\n1,5 χλμ. από B&B Giorgia\n1,0 χλμ. από B&B Giorgia\n1,1 χλμ. από B&B Giorgia\n1,2 χλμ. από B&B Giorgia\n2,0 χλμ. από B&B Giorgia\n2,4 χλμ. από B&B Giorgia\n12,1 χλμ. από B&B Giorgia\n11,9 χλμ. από B&B Giorgia\n12,6 χλμ. από B&B Giorgia\n12,2 χλμ. από B&B Giorgia\n12,3 χλμ. από B&B Giorgia\n12,4 χλμ. από B&B Giorgia\n12,0 χλμ. από B&B Giorgia\n14,2 χλμ. από B&B Giorgia


Δασαμάρι S.O.S.: ΚΚΕ: Η γη και η χρήση της, τα δασικά οικοσυστήματα, είναι κοινωνικά αγαθά\nΚΚΕ: Η γη και η χρήση της, τα δασικά οικοσυστήματα, είναι κοινωνικά αγαθά\nΤο Γραφείο Τύπου της ΚΕ του ΚΚΕ εξέδωσε την ακόλουθη ανακοίνωση για την Παγκόσμια Μέρα Δασών (21 Μάρτη):\n«Οι κίνδυνοι για τα δάση διογκώνονται συνεχώς σε παγκόσμιο επίπεδο.\nΣε ολόκληρο τον κόσμο, τα δάση συνεχίζουν να καταστρέφονται απ' τη δράση των πολυεθνικών που τα αποψιλώνουν με γνώμονα το ποσοστό κέρδους. Αυτήν την κατεύθυνση υπηρετεί και η αξιοποίηση των δασών ως φιλικής προς το περιβάλλον πηγής Ενέργειας, που προωθήθηκε συστηματικά το 2015 απ' την κυβέρνηση Ομπάμα στις ΗΠΑ. Στόχος της πολιτικής αυτής φυσικά δεν είναι η προστασία του περιβάλλοντος, αλλά τα τεράστια κέρδη ενεργειακών βιομηχανιών που βλέπουν τη δασική βιομάζα ως πηγή Ενέργειας. Πρόκειται για ένα χαρακτηριστικότατο παράδειγμα της λεγόμενης πράσινης ανάπτυξης. Πίσω απ' το προσωπείο της κλιματικής αλλαγής και της ανάγκης διαχείρισής της, βρίσκονται τα τεράστια κέρδη που επιδιώκουν να καταγράψουν οι μονοπωλιακοί όμιλοι, ο οποίοι αδυνατούν να βρουν κερδοφόρα διέξοδο για τα κεφάλαιά τους. Οι αποφάσεις του ΟΗΕ για την κλιματική αλλαγή καλούν την αγορά και τους πολυεθνικούς ομίλους να δώσουν λύση στο πρόβλημα το οποίο οι ίδιοι δημιουργούν.\nΗ κυβέρνηση ΣΥΡΙΖΑ-ΑΝΕΛ συνεχίζει στον ίδιο δρόμο της στρατηγικής της ΕΕ-άρχουσας τάξης για τη δασική πολιτική της ΕΕ, η οποία επιτρέπει τη δράση των μονοπωλιακών ομίλων στα κρατικά δασικά οικοσυστήματα. Διατηρεί όλο το νομικό πλαίσιο της προηγούμενης κυβέρνησης ΝΔ-ΠΑΣΟΚ που θωρακίζει τη διείσδυση των μονοπωλιακών ομίλων, με τη διεύρυνση των νόμιμων επεμβάσεων στα δασικά οικοσυστήματα με παραχώρηση της χρήσης και προωθεί την ένταση της εμπορευματοποίησης της δασικής γης, των δασικών οικοσυστημάτων μέσω κυρίως της αλλαγής χρήσης τους και με την εξασφάλιση παράλληλα του απαραίτητου γι' αυτό χωροταξικού και περιβαλλοντικού πλαισίου.\nΕτσι, μετά το Ν. 4351/2015 της κυβέρνησης ΣΥΡΙΖΑ-ΑΝΕΛ για τις "Βοσκήσιμες γαίες", με τον οποίο αποχαρακτήριζε εκατομμύρια στρέμματα δασικών εκτάσεων, προωθεί νέο ΠΔ για τα Δάση, με το οποίο αποχαρακτηρίζονται και οι φρυγανώδεις εκτάσεις που μέχρι σήμερα προστατεύονταν.\nΗ πείρα και απ' την κυβέρνηση ΣΥΡΙΖΑ-ΑΝΕΛ αποδεικνύει περίτρανα πως η λογική που καλλιεργούσε συστηματικά, πως μπορεί να υπάρξει καπιταλιστική ανάπτυξη, προς όφελος των μονοπωλίων και συγχρόνως αξιοποίηση και προστασία των δασικών οικοσυστημάτων με κριτήριο την ικανοποίηση των λαϊκών αναγκών που να ωφελεί ταυτόχρονα το λαό είναι μια τεράστια απάτη. Η ίδια αυτή η λογική συσκοτίζει την αιτία που οξύνει τα προβλήματα των δασικών οικοσυστημάτων, της δασικής γης, των υδάτινων πόρων που είναι ο καπιταλιστικός δρόμος ανάπτυξης.\nΑποδεικνύεται πως η διαχείριση των δασικών οικοσυστημάτων και η πολιτική γης με κριτήριο την ικανοποίηση των λαϊκών αναγκών δεν μπορούν να αντιμετωπιστούν αποσπασματικά. Στην ουσία, αποτελούν κρίκους της συνολικής εφαρμοζόμενης πολιτικής ΕΕ-άρχουσας τάξης, που προωθεί την ένταση της εμπορευματοποίηση των δασών και γενικότερα αλλαγής χρήσεων γης προς όφελος του μεγάλου κεφαλαίου. Αδιάψευστος μάρτυρας είναι η αλλαγή χρήσης εκατοντάδων χιλιάδων στρεμμάτων κρατικών εκτάσεων δασικών οικοσυστημάτων, οι οποίες μετά από δασικές πυρκαγιές-εμπρησμούς έγιναν οικισμοί, εργοστάσια, ξενοδοχεία.\nΓι' αυτό το λαϊκό κίνημα πρέπει να απαιτήσει κατάργηση όλου του αντιδασικού νομοθετικού πλαισίου, να βαδίσει με γραμμή σύγκρουσης με τους ομίλους και το κράτος τους, το αστικό κράτος. Για το ΚΚΕ, από τη σκοπιά των συμφερόντων της εργατικής τάξης, η γη και η χρήση της, τα δασικά οικοσυστήματα είναι κοινωνικά αγαθά, πρέπει να αποτελούν κοινωνική ιδιοκτησία».\nΑναρτήθηκε από Γιώργος Σ. στις 4:30:00 μ.μ.


Η Αγία Νάπα αποκτά το μεγαλύτερο αμφιθέατρο (ΕΙΚΟΝΕΣ+ΒΙΝΤΕΟ) ~ SotiraNews\nΗ Αγία Νάπα αποκτά το μεγαλύτερο αμφιθέατρο (ΕΙΚΟΝΕΣ+ΒΙΝΤΕΟ)\nΈνα σύγχρονο και μοναδικής αρχιτεκτονικής αμφιθέατρο σκοπεύει να δημιουργήσει ο Δήμος της Αγίας Νάπας. Το μεγαλεπήβολο έργο θα δημιουργηθεί στο ύψωμα της Αγίας Νάπας στην περιοχή πλησίον του Δημοτικού Σταδίου, σε ένα χώρο ο οποίος συνδυάζει την φιλοξενία αθλητικών και πολιτιστικών διοργανώσεων αλλά και μία πανοραμική θέα.\nΟ σχεδιασμός του έργου έχει ξεκινήσει από το 2015 και θα είναι χωρητικότητας 2.200 θέσεων καθιστώντας το το μεγαλύτερο αμφιθέατρο της χώρας μας. Στον εντυπωσιακό σχεδιασμό του περιλαμβάνεται εστιατόριο που θα προσφέρει απλόχερα στον επισκέπτη την πανοραμική θέα της ανατολικής Μεσογείου, ενώ σύμφωνα με τον Δήμαρχο, Γιάννη Καρούσο, στόχος είναι να δημιουργηθεί ένα κέντρο πολιτισμού όχι μόνο για την Αγία Νάπα αλλά ευρύτερα για ολόκληρη την επαρχία Αμμοχώστου.\nΌσον αφορά την υλοποίηση του έργου, αυτή τη στιγμή βρίσκεται σε τελικό στάδιο η έκδοση Πολεοδομικής Άδειας ενώ ο Δήμος αναμένει από το Υπουργικό Συμβούλιο την αλλαγή στην εκμίσθωση της κρατικής γης για την ολοκλήρωση έκδοσης της Πολεοδομικής Άδειας. Στη συνέχεια ο Δήμος Αγίας Νάπας θα διεκδικήσει χρηματοδότηση είτε από εθνικά, είτε από Ευρωπαϊκά κονδύλια ούτως ώστε να ολοκληρωθεί σε χρονοδιάγραμμα δύο ετών ένα έργο που θα αποτελέσει σημείο αναφοράς στα πολιτιστικά δρώμενα της Κύπρου.\nΚαρούσος: «Επενδύουμε στον Πολιτισμό»\nΌπως ανέφερε στη ΣΗΜΕΡΙΝΗ ο κ. Καρούσος, ο Δήμος της Αγίας Νάπας τα τελευταία χρόνια έχει θέσει ως στρατηγικό στόχο την στήριξη του τουρισμού με πολιτισμό, κάτι το οποίο, όπως αναφέρει, θα δημιουργήσει στον επισκέπτη μία ολοκληρωμένη τουριστική εμπειρία. Προς την κατεύθυνση αυτή κινούνται και οι υποδομές του Δήμου της Αγίας Νάπας, με χαρακτηριστικότερο παράδειγμα το πάρκο γλυπτικής στην περιοχή «Στροτζιυλοβούναρο», πλησίον του Παλαιοντολογικού Σπηλαίου Ιπποπόταμων, ένα όραμα του Κίκη Κωνσταντίνου που υλοποιήθηκε το 2014 με τα Διεθνή Συμπόσια Γλυπτικής και φιλοξενεί σήμερα περισσότερα από 145 γλυπτά τα οποία έχουν δημιουργήσει 103 καλλιτέχνες από κάθε άκρη του κόσμου.\nΣύντομα, όπως είπε, αναμένεται η προκήρυξη προσφορών για την αποκατάσταση του Μεσαιωνικού Μοναστηριού, το οποίο θα μετατραπεί σε αρχαιολογικό μουσείο και θα περιλαμβάνει ερευνητικό και συνεδριακό κέντρο. Πρόσφατα τελέστηκαν και τα εγκαίνια του Περιβαλλοντικού Κέντρου Ενημέρωσης και Εκπαίδευσης στο Κάβο Γκρέκο το οποίο θα συμβάλει σημαντικά στην αναβάθμιση του Εθνικού δασικού πάρκου Κάβο Γκρέκο αλλά και στην ενημέρωση ντόπιων και ξένων.\nΑναμφίβολα, τα σημαντικής πολιτιστικής αξίας έργα που έχουν δημιουργηθεί ή έχουν τροχοδρομηθεί στην Αγία Νάπα, συμβάλλουν στην αλλαγή της ταυτότητας για ένα τουριστικό θέρετρο που μέχρι σήμερα ήταν άμεσα ταυτισμένο με διαφορετικής κουλτούρας τουριστικό ρεύμα. Αυτή τη στιγμή η Αγία Νάπα έχει εντάξει στο καλεντάρι των εκδηλώσεών της σημαντικού ενδιαφέροντος πολιτιστικά δρώμενα, όπως είναι το Μεσαιωνικό Φεστιβάλ, το Street Art Festival, το Διεθνές Φεστιβάλ Αγίας Νάπας, το Φεστιβάλ Νερού, τα Συμπόσια Γλυπτικής και τα Συμπόσια Σεφέρη τα οποία το Δημοτικό Συμβούλιο αποφάσισε να αναβιώσει, τιμώντας έτσι τον νομπελίστα ποιητή ο οποίος αφιέρωσε δύο ποιήματά του για την Αγία Νάπα (Αγιάνναπα Α’ και Αγιάνναπα Β’).\nΈτοιμη να διεκδικήσει τον τίτλο της Πολιτιστικής Πρωτεύουσας\nΜε τις επενδύσεις που έχουν γίνει στον τομέα του Πολιτισμού, δεν θα μπορούσε να μην αποτελέσει όραμα μία ενδεχόμενη διεκδίκηση του τίτλου της Πολιτιστικής Πρωτεύουσας από τον Δήμο της Αγίας Νάπας. Όπως αναφέρει ο Δήμαρχος Γιάννης Καρούσος, η πόλη έχει δημιουργήσει πλέον τέτοιες υποδομές, με σημαντικότερη αυτή του αμφιθέατρου, που το 2030, κατά την επόμενη διεκδίκηση της χώρας μας του τίτλου της Ευρωπαϊκής Πολιτιστικής Πρωτεύουσας, ο Δήμος Αγίας Νάπας θα αποτελέσει ένα σημαντικό διεκδικητή του θεσμού.\nΌπως ανέφερε, ο Δήμος δεν κατάφερε να προκριθεί φέτος ως υποψήφια για την Ευρωπαϊκή Πρωτεύουσα Νεολαίας, όμως παρ’ όλα αυτά η συμμετοχή αποτέλεσε μία σημαντική εμπειρία η οποία θα οδηγήσει στην συγγραφή καλύτερης πρότασης στο μέλλον.\nΣημαντική, επίσης, αναγνώριση για την Αγία Νάπα αποτελεί και η δωρεά από τη Διεθνή Ακαδημία Πολιτισμού και Τεχνών της Ρωσίας ενός επιχρυσωμένου γλυπτού τριών μέτρων από τον καταξιωμένο Ρώσο καλλιτέχνη Πετρ Στρόνσκι. Το γλυπτό θα απεικονίζει ένα από τους γνωστούς αγγέλους του Στρόνσκι να κρατά στα χέρια του την Παναγία της Αγίας Νάπας. Σύμφωνα με τον Δήμαρχο, η δωρεά έγινε λόγω της αναγνώρισης του έργου που παράγεται στην Αγία Νάπα ως προς τον πολιτισμό αλλά και εξαιτίας των στενών σχέσεων που διατηρεί η Ρωσία με τη χώρα μας, αφού η Διεθνής Ακαδημία Πολιτισμού και Τέχνης της Ρωσίας διατηρεί παράρτημα στην Κύπρο.\nΕπικέντρωση σε εναλλακτικές και ποιοτικές μορφές τουρισμού\nΟ στρατηγικός στόχος της Αγίας Νάπας για ριζική αλλαγή ταυτότητας και ποιότητας τουρισμού είναι αποτέλεσμα και της προσπάθειας που καταβάλλεται από την τοπική αρχή για επικέντρωση σε εναλλακτικές αλλά και ποιοτικές μορφές τουρισμού.\nΉδη κατά τους χειμερινούς μήνες δίνεται σημαντική έμφαση στον αθλητικό τουρισμό. Τα επόμενα χρόνια ο Δήμος θα επενδύσει ένα ποσό πέραν του ενός εκατομμυρίου για αναβάθμιση του αθλητικού κέντρου, αφού τα έσοδα θα είναι κατά πολύ μεγαλύτερα για την πόλη και τις επιχειρήσεις, αν αναλογιστεί κανείς το γεγονός ότι τα 17 συνολικά ποδοσφαιρικά γήπεδα φιλοξενούν 140 ποδοσφαιρικές ομάδες ετησίως για σκοπούς προετοιμασίας, καθώς και περισσότερους από 20 χιλιάδες επισκέπτες κατά τον Απρίλιο για το τουρνουά ποδοσφαίρου, στο οποίο συμμετέχουν πέραν των 350 ομάδων εκ των οποίων οι 22 από το εξωτερικό.\nΜέσω των προσπαθειών αυτών για επένδυση σε εναλλακτικές μορφές τουρισμού, η Αγία Νάπα έχει καταγράψει τα τελευταία δύο χρόνια, σύμφωνα με τον κ. Καρούσο, αύξηση 17% στις αφίξεις ενώ διαθέτει 27 χιλιάδες κλίνες. Αυτό μεταφράζεται σε €640 εκατ. συνεισφορά προς την κυπριακή οικονομία αφού διαθέτει το μεγαλύτερο κομμάτι της πίτας των διανυκτερεύσεων, με ένα ποσοστό 28%.\nΜεγάλες είναι και οι προοπτικές που σημειώνονται και στον τομέα του ποιοτικού τουρισμού. Χαρακτηριστικότερο παράδειγμα αποτελεί και η προσέλκυση ναυτικού τουρισμού η οποία θα συντελεστεί μέχρι το 2019 με την ολοκλήρωση ενός ακόμα μεγαλεπήβολου έργου, της μαρίνας της Αγίας Νάπας. Ο Δήμαρχος ανέφερε στη «Σ» πως το έργο ύψους €220 εκατομμυρίων θα συμβάλει σε μία μείζονος σημασίας ανάπτυξη για την Αγία Νάπα αλλά και για τη γύρω περιοχή της Σωτήρας, αφού θα αποτέλεσε πρότυπο μελλοντικής περιμετρικά ανάπτυξης.\nΌπως αναφέρει ο κ. Καρούσος, η Αγία Νάπα δεν μπορεί να απολέσει τον χαρακτήρα της διασκέδασης από το τουριστικό της προϊόν. αλλά στόχος είναι να μετατραπεί σε κοσμοπολίτικη διασκέδαση. Ως εκ τούτου, όραμά του, είναι, όπως δηλώνει να μετατραπεί η Αγία Νάπα στο καλύτερο και πιο κοσμοπολίτικο θέρετρο της Μεσογείου.\nΠηγή: ΣΗΜΕΡΙΝΗ της Κυριακής (9/7/2017)\nPosted in: Αγία Νάπα, Γιάννης Καρούσος, Ειδήσεις, Πολιτιστικά, Τοπικά


Μήπως ξεχάσαμε τι θα πει φαγητό; - twominutesangie\nΑγρια σπαράγγια (τα πιο σκούρα και ίσια) και μερικές οβριές (οι πιο λεπτές και πράσινες). Τώρα την άνοιξη είναι η εποχή τους.\nΟ χείμαρρος που κατεβαίνει από την κορυφή του Τσερεκά είναι το νερό για να ξεδιψάει, να μαγειρεύει, να πλένεται.\nΓια σκιά ξέρει τις αιωνόβιες αριές και τις βελανιδιές.\nΤρέφεται με τα ελάχιστα. Ξερό ψωμί βουτηγμένο στο γάλα από τα κατσίκια του. Τυρί δικό του. Τραχανάς λιασμένος πάνω στα πουρναρόξυλα. Οταν γεννάνε οι κότες του κανα αυγό, είναι γιορτή μεγάλη. Κυρίως όμως, τρέφεται με χόρτα. Πολλά χόρτα, κάθε είδους χορταράκια που φυτρώνουν παντού στο βουνό.\nΟταν ο καιρός είναι καλός και έχει ξαστεριά, κοιμάται έξω, σε μια κουρελού που απλώνει στο χώμα. Οταν κάνει κρύο ανάβει το τζάκι στην πέτρινη καλύβα του και ζεσταίνεται τυλιγμένος σε μια φλοκάτη. Ο Δημήτρης. Δέκα μέρες μαζί μου, οδηγός μου στα μονοπάτια των Ακαρνανικών Ορέων. Δέκα βήματα εγώ, δύο εκείνος και με πέρναγε. Περπατούσε στα βράχια σαν να χόρευε. Ή μάλλον σαν να πέταγε.\nΟ Δημήτρης. Τα Ακαρνανικά Όρη είναι η αυλή του.\nΈνα απόγευμα, λίγο πριν το τέλος της χαρτογράφησης, βρήκε σε μια γωνιά άγρια σπαράγγια και οβριές. Μάζεψε μπόλικα, έκοψε και μερικά μαύρα «πιπέρια» από ένα σχίνο, και με κάλεσε σε δείπνο στην καλύβα του. «Έχω αυγά απόψε, θε να ‘ρθεις;». Πήγα. Και μου έφτιαξε μια ομελέτα που θα τη θυμάμαι σε όλη μου τη ζωή.\nκαι καρπούς σχίνου\nΟμελέτα με άγρια σπαράγγια και καρπούς σχίνου. Εξεζητημένη γαστρονομία ή το φαγητό όπως πραγματικά είναι;\n(Οπως την έφτιαξε ο Δημήτρης).\nΠήγε στο κοτέτσι και πήρε τέσσερα αυγά. Τα χτύπησε σε ένα πήλινο πιατέλι. Έριξε αλάτι και πιπέρι. Πήρε ένα κομμάτι λευκό τυρί που φτιάχνει μόνος του (φέτα ήτανε, τι ήτανε δεν ξέρω), το έκοψε κομματάκια και το σκόρπισε μέσα στα χτυπημένα αυγά. Έκοψε τα άγρια σπαράγγια σε μικρά κομματάκια και τα έριξε μέσα κι αυτά έτσι όπως ήταν, ούτε τα έπλυνε ούτε τα έβρασε. Στο τέλος, πήρε καμιά ντουζίνα μαύρους καρπούς σχίνου, τους έσπασε χτυπώντας τους μέσα σε ένα αυτοσχέδιο πέτρινο γουδί και τους έριξε στο μείγμα. Ανακάτεψε με μια ξύλινη κουτάλα που κρεμόταν από ένα καρφί στον τοίχο της καλύβας.\nΈβαλε λάδι στην τηγάνα και την έβαλε πάνω στο γκάζι να κάψει. Έριξε πρώτα μέσα ένα ψιλοκομμένο ξερό κρεμμύδι, και το ρόδισε. Μετά έριξε μέσα το μείγμα, και το άφησε να ψηθεί καλά. Έκοψε ψωμί. Έβαλε κρασί στα ποτήρια. Καθίσαμε να φάμε σε κάτι πλατιές πέτρες έξω από την καλύβα του, δίπλα στο ρυάκι. Ακόμα «ταξιδεύω»…\nΗ ρεματιά με τις αιωνόβιες αριές. Εδώ είναι το καλύβι του Δημήτρη. Και τριγύρω η τροφή του.\nΤα Ακαρνανικά Ορη, για πρώτη φορά χαρτογραφούνται τώρα.\nΟι καρποί του σχίνου , το “πιπέρι” στην ομελέτα του Δημήτρη.\nΦώτης 06/03/2016\tAt\t8:43 am\nΥπέροχη Αντζελίνα μου με εμπνέεις πάντα.


Κωνσταντίνος ΡωμανόςΚαθηγητής Φιλοσοφίας, Πανεπιστήμιο ΑιγαίουΑναδημοσίευση από το Παρόν της Κυριακής\non Tuesday, April 29th, 2008 at 12:38 am\tand is filed under Αναδημοσίευση, Πολιτική.\nΠατριώτης says:\tApril 29, 2008 at 11:23 am\nDimitris D says:\tApril 29, 2008 at 4:02 pm\nArgeadis says:\tApril 29, 2008 at 5:33 pm\nΠατριώτης says:\tApril 29, 2008 at 5:56 pm\nNα το διευκρινίσουμε αυτό, φίλε Δημήτρη, διότι νομίζω ότι κάνεις κάποιο λάθος. Το να υπάρχουν διαφορετικές απόψεις στην επίλυση προβλημάτων κοινωνικών, πολιτικών κλπ., πράγμα που προϋποθέτει συμμετοχή στα κοινά, είναι όντως δείγμα υγιούς κοινωνίας. Όμως, είναι αυτονόητο ότι οι διαφορετικές αυτές απόψεις, για να είναι υγιείς και κοινωνικά και εθνικά ωφέλιμες, θα έχουν έναν και μόνο στόχο. Την βελτίωση της κατάστασης και της προκοπής της Πατρίδας και του Έθνους. Εδώ μιλάμε γι ανθρώπους, οι οποίοι δεν αποβλέπουν στο να δημιουργήσουν, αλλά να καταστρέψουν. Το φαινόμενο αυτό είναι αρρωστημένο (γι αυτούς μιλά το άρθρο) και το εκμεταλλεύονται όσοι έχουν σκοπό να βλάψουν την Πατρίδα. Για τις άλλες χώρες απαντώ παρακάτω. @ Argeadis\nDimitris D says:\tApril 29, 2008 at 6:13 pm\nΑργεάδη – συμφωνώ απόλυτα με τα γραφόμενα σου. Στις δυτικές “εξελιγμένες” κοινωνίες (βλεπε ΗΠΑ) η χειραγώγηση των μαζών γίνεται κυρίως μέσω της εξάρτησης των από τα υλικά αγαθά – ένα φαινόμενο που αρχίζει να γίνεται ορατό και στην Ελλάδα.\nΕκεί ξεκινάει η παγκόσμια οικονομική κρίση που παρατηρείται σήμερα. Κλέινοντας, και ξανά επειδή και έχω ταξιδέψει πολύ και έχω ζήσει στο εξωτερικό, παρόλα τα προβλήματα μας πιστέυω ότι η κοινωνία μας έιναι ίσως η πιο υγιής που υπάρχει – το θέμα είναι πως θα παραμείνει υγιής και θα βελτιωθεί\nΠατριώτης says:\tApril 29, 2008 at 6:15 pm\nDimitris D says:\tApril 29, 2008 at 6:22 pm\nΠατριώτης says:\tApril 29, 2008 at 7:09 pm\nDimitris D says:\tApril 30, 2008 at 3:42 pm\nΠατριώτη, ασπαζομαι τους προβληματισμους σου και συμφωνώ ότι είναι ένα υπαρκτό Ελληνικό πρόβλημα που πιστεύω ότι θα διογκωθεί!\nΠατριώτης says:\tApril 30, 2008 at 6:18 pm\nArgeadis says:\tApril 30, 2008 at 6:56 pm\nArgeadis says:\tMay 1, 2008 at 10:23 pm\nΟ λογος της παραθεσεως ειναι οτι τα λεχθεντα του κ. Καρκαγιαννη αποτελουν αλλη πτυχη του πολυπλοκαμου Ἑλληνικου “ανθελληνισμου” ο οποιος ειναι σε αγαστη συμφωνια με οτι επαγγελονται οι εν Ελλαδι εντεταλμενοι νεοταξιτες. Συνειρμικα, αφου δεν “ειμαστε” απογονοι των αρχαιων, συμφωνα με τους Καρκαγιαννη, Ρεπουση, Λιακο, Κουλουρη και ΣΙΑ, ε! τοτε δεν εχουμε δικαιωματα στην γλωσσα και στο ονομα Μακεδονια κ.ο.κ. ή μαλλον εχουμε οσα εχουν και οι Σκοπιανοι. Γι’αυτο και οι λαθρομεταναστες εχουν σιγα-σιγα περισσοτερα δικαιωματα απο τους πολιτες αυτης της χωρας. Με τετοιους ‘Ἑλληνες” να διαμορφωνουν την κοινη γνωμη υπερ των “μπατε σκυλοι αλεστε και πολιτιστικα αλεστικα-μη-δωσετε” Σκοπιανων, Τουρκων, και λαθρομετανστων κλπ, η μαχη του αφελληνισμου δινεται απο τα Σορακια σε πολλαπλα επιπεδα. Το “καλο” ειναι οτι ο κ. Καρκαγιαννης και οι λοιποι ως γνησιοι μεταπρατες της σκεψης δεν μπαινουν στον κοπο να αναλυσουν τα δεδομενα εις βαθος με αποτελεσμα να εχουν αποψη και κριση επι παντος επιστητου απο τις στηλες τους. Και αυτη ειναι η πολιτικη Αχιλλειος πτερνα τους. Η συνέχεια των Ελλήνων\nΠατριώτης says:\tMay 2, 2008 at 9:05 am\nArgeadis says:\tMay 2, 2008 at 4:56 pm\nSteliosNausika says:\tMay 6, 2008 at 8:04 pm


Άνδρος: Ένοιωσα πώς αγκομαχούσε ο κουρσάρος, του Αννίκερι* - iporta.gr\n• Μετά από 4 και βάλε ώρες δύσκολης πορείας ο Αννίκερις και η ανθεκτική συντροφιά του έφτασαν στον αυλόγυρο του Πύργου Μπίστη. Ανάμεσα στα Αποίκια και τις Στενιές στην Άνδρο. Ο σωματικός κόπος είχε φτάσει στο ζενίθ. Έτσι κάθισε αναπαυτικά σε μια κοτρώνα, να ξεκουράσει τη ταλαιπωρημένη από τα χρόνια μέση του ,και έριχνε κλεφτές ματιές στο ετοιμόρροπο χάλασμα ενός επιβλητικού κτιρίου του 17ου αιώνα. Η κατοικία του προύχοντα Μπίστη, η κοιτίδα των κολλήγων του, φρούριο σωστό και περιέργως καλαίσθητο. Στη μέση του πουθενά αλλά με αυτάρκεια σε τροφή, πολεμοφόδια και πεντακάθαρο ιαματικό νερό από την αέναως ρέουσα πηγή της Σάριζας. Κάστρο απρόσιτο, άπαρτο και ασφαλές. Ο Μπίστης πήρε των ομματιών του από τη Χώρα και ξεγέλασε τον φρικτό εχθρό. Τον πειρατή. Τον κουρσάρο. Που κούρσευε τα πλούτη του, μαγάριζε ο άθλιος τις γυναίκες του, έπαιρνε δούλους τους κολίγους του, απορφάνιζε τα ζωντανά του. Του αδίστακτου Κρεβελιερ δυνάστη των θαλασσών γύρω απ’ την Άνδρο. Ο Αννίκερις ένοιωσε το αγκομαχητό του Κρεβελιερ. Λύσσα κακιά θα τον είχε πιάσει. Άλλωστε πριν από λίγο το είχε νοιώσει ο ίδιος προσπαθώντας να προσεγγίσει το σημείο. Πως να ανηφορίσει ο θαλασσινός τις «στενές» του πανάρχαιου δικτύου των μονοπατιών του νησιού που υπερβαίνουν τα 300 χιλιόμετρα.Κουράστηκε. Το παράτησε και πήγε γι’ άλλα. Έτσι οι Μπίστηδες ήκμασαν και μακροημέρευσαν για δυο αιώνες. Σήμερα η ιστορία τους χάνεται μαζί με το Πύργο. Ποιο κράτος, ποιος Δήμος να αναστηλώσει μια τόσο πρόσφατη μνήμη; Σιγά τα λάχανα για μια χώρα σε κρίση. Σιγα τα ωά. Ο Αννίκερις όμως θα κουβαλήσει την εικόνα. Ένα ακόμα «ολόγραμμα»όνειρο φαντασίας.\n•Τα μονοπάτια της Άνδρου, οι κακοτράχαλοι χωματόδρομοι,η εναλλαγή από τις σταγόνες της άνυδρης γης στο ανάβλυσμα της Πιθάρας, είναι εθνικός θησαυρός. Κανένα Κράτος δεν ενδιαφέρθηκε.Ο Δήμος για δεκαετίες δεν μπορεί να χωροθετήσει ένα ΧΥΤΑ και όταν η χωματερή κατέρρευσε μόλυνε τρεις υπέροχες παραλίες που η φύση τις θεραπεύει σταδιακά και δύσκολα.Τώρα φταίει ο ανθέλληνας Λεονάρντο Ντι Κάπριο. Εκεί παρενέβησαν δυο ψυχωμένοι άνθρωποι. Άξιοι της Ελληνικής πατρίδας που ακόμα και τώρα μέρος μιας παρακμιακής τοπικής κοινωνίας τους θεωρεί γραφικούς. Στη πορεία ακολούθησαν και άλλοι. Τα μονοπάτια καθαρίστηκαν, σηματοδοτήθηκαν, έγιναν βατά. Το όραμα της βιώσιμης ανάπτυξης ενός υπέροχου τόπου έγινε έργο ζωής. Με μύριες δυσκολίες, αγκυλώσεις προβλήματα. Θα συνεχιστεί; Ποιος ξέρει. Η δύναμη καταστροφής του Σαββοπουλικού «κωλοέλληνα» ξεπερνάει κατά πολύ τον Κρεβελιερ.\n•Αλέξανδρος Μαβής. Όλγα Καραγιάννη. Ο Αννίκερις και συντροφιά του σας ευγνωμονούν. Χωρίς εσάς δεν θα είχαμε γνωρίσει το Μπίστη και τη νικηφόρα μάχη του με το Κρεβελιερ. Και για να σοβαρολογήσουμε δεν θα είχαμε απολαύσει τα τοξωτά πέτρινα γεφύρια, τους νερόμυλους, τη φάμπρικα, τα πανέμορφα καλντερίμια, την αύρα μιας άλλης εποχής που αξίζει να μείνει με το τρόπο της στη συλλογική μνήμη.\n•Οι Στενιώτες; Μια χαρά. Τι να τα κάνουν τα γεφύρια. Έχουν πολυτελή σπίτια και περίλαμπρο tennis club.


Sorrentino και ο μεγαλύτερος αδελφός του Marc ομολόγησε την ενοχή του σε έρπητα χρονολόγηση κριτικές Ιανουάριο 2018 για την παραβίαση των ομοσπονδιακών επίσημη φορολογική νομοθεσία\nΈρπης Dating Site Κριτικές\nΠαρακολουθήστε το γενικό ζουν ο λόγος για τον οποίο θα μπορούσα να μπει σε axerophthol ουσιαστική συγγένεια, γιατί έπρεπε να πάρει το ρολόι για να υποφέρουν να γνωρίζουν έρπητα χρονολόγηση αξιολογήσεις ιστοσελίδα ο ένας τον άλλον\nΟμοιομορφία Της Πρακτικής Εφαρμογής Έρπης Χρονολόγηση Κριτικές Και Συστροφή\nΝα πάρει ημερομηνίες σε απευθείας σύνδεση δεν είναι τόσο απλό όσο σύνδεση ένα μέρος. Θα πρέπει να γνωρίζετε σίγουρα τα πράγματα νωρίτερα μπορείτε ακόμη και έρπητα χρονολόγηση κριτικές ιστοσελίδα ξεκινήσει. Αυτό το αποθεματικό θα σας εξυπηρετήσει αξιοποιήσουν στο έπακρο σε απευθείας σύνδεση χρονολόγηση. Θα ήθελα να σας διδάξει πέλματος από το πέλμα τι πρέπει να κάνουμε για να πάρετε περισσότερες ημερομηνίες και πώς να το κάνουμε αυτό με ασφάλεια! Μάθετε από εκείνους που έχουν περάσει geezerhood τελειοποίηση πώς μέχρι σήμερα σε απευθείας σύνδεση και είχαν καταπληκτική χρονολόγηση επιτυχία χρησιμοποιώντας τις τεχνικές που ορίζονται ατομικό αριθμό 49 η αναμονή!


Μακάμπι Τελ Αβίβ – Παναθηναϊκός Superfoods 75-76: Άλωσε και το Τελ Αβίβ | Leoforos.gr\nΜΑΚΑΜΠΙ ΤΕΛ ΑΒΙΒ – ΠΑΝΑΘΗΝΑΪΚΟΣ SUPERFOODS 75-76: ΑΛΩΣΕ ΚΑΙ ΤΟ ΤΕΛ ΑΒΙΒ\nΟ Παναθηναϊκός Superfoods μ' έναν αφιονισμένο Μάικ Τζέιμς ο οποίος σκόραρε 27 πόντους πήρε τη νίκη στην έδρα της Μακάμπι με 76-75 και παραμένει ζωντανός στη μάχη για την τέταρτη θέση.\nΟ Αμερικανός έκανε στο παρκέ της «Μενόρα Μιβταχίμ Αρένα», όλα αυτά για τα οποία αποκτήθηκε από τους πρωταθλητές Ελλάδας. Σημείωσε 27 πόντους, έδωσε τέσσερις ασίστ κι έκανε τέσσερα κλεψίματα, ενώ πέτυχε και το νικητήριο καλάθι με 5,8'' να απομένουν.\nΠλέον ο Παναθηναϊκός παραμένει ζωντανός στο κυνήγι του πλεονεκτήματος έδρας και η Μακάμπι βρίσκεται με το ένα... πόδι εκτός συνέχειας.\nΟι «πράσινοι» ανέβηκαν στο 17-11 κι απομένουν τα παιχνίδια με Βαλένθια στο ΟΑΚΑ και με την Αρμάνι στο Μιλάνο.\nΕύστοχες ήταν οι δύο ομάδες στο ξεκίνημα του αγώνα και στο 4’ ο Νικ Καλάθης με φλότερ διαμόρφωσε το 7-9 και ο Νέβεν Σπάχια κάλεσε νωρίς-νωρίς το πρώτο τάιμ άουτ του αγώνα. Ο Μάικ Τζέιμς ήταν «ζεστός» και στο 7’ έγραψε το 16-9, με τον Παναθηναϊκό να έχει προβάδισμα επτά πόντων και λίγο νωρίτερα (14-7). Οι γηπεδούχοι αντέδρασαν πάντως και ισοφάρισαν με τρίποντο του Κόουλ σε 18-18, με τον Τσάβι Πασκουάλ να διακόπτει αυτή τη φορά τον αγώνα με τάιμ άουτ. Το μοναδικό καλάθι μέχρι το τέλος του πρώτου ημιχρόνου το πέτυχε ο Τάιους και η Μακάμπι προηγήθηκε στο 10’ με 20-18.\nΗ δεύτερη περίοδος βρήκε τους γηπεδούχους να κυριαρχούν στο παρκέ και να εκμεταλλεύονται τα λάθη των φιλοξενούμενων με αποτέλεσμα να ξεφύγουν με διαφορά επτά πόντων (31-24 στο 16’). Ήταν χαρακτηριστικό ότι μέχρι εκείνο το σημείο οι «πράσινοι» είχαν 0/5 βολές και λίγο αργότερα 1/7. Παρ’ όλα αυτά με την επιστροφή στο παρκέ των Νικ Καλάθη και Μάικ Τζέιμς, η ελληνική ομάδα κατόρθωσε να «ροκανίσει» τη διαφορά και να πλησιάσει στους τέσσερις (39-35), με το πρώτο μέρος να ολοκληρώνεται τελικά με την «ομάδα του Λαού» να είναι μπροστά με 41-35.\nΟ Παναθηναϊκός είχε καταλάβει ότι το ματς θα γυρίσει μόνο μέσω της άμυνας, καθώς οι «πράσινοι» ήταν πολύ άστοχοι σε σουτ τριών πόντων και βολές. Παρ’ όλα αυτά κατόρθωσαν να ανατρέψουν την εις βάρος τους κατάσταση και μάλιστα προσπέρασαν στο 26’, μετά από λέι απ του Νικ Καλάθη (46-47) και το παιχνίδι διεκόπη λόγω τάιμ άουτ. Το «τριφύλλι» είχε το μομέντουμ κι έπαιζε πολύ καλά, αλλά ο Κέιν έδινε συνεχώς λύσεις κάνοντας το παιχνίδι της ζωής του. Στο 30’, ο φωτεινός πίνακας του γηπέδου έγραφε 58-56 και όλα ήταν ανοικτά.\nΗ μεγάλη μάχη συνεχιζόταν και στην τελευταία περίοδο, με τον Μάικ Τζέιμς να είναι πολύ καλός και να σκοράρει, αλλά ο Νικ Καλάθης χτύπησε στη μύτη και πήγε στον πάγκο. Στο 34’ ο Τσάβι Πασκουάλ πήρε τάιμ άουτ με το σκορ 65-61. Από εκείνο το σημείο ακολούθησε ένα επιμέρους σκορ (7-1) και ο Παναθηναϊκός κατάφερε μετά από κλέψιμο του Τζέιμς, ασίστ του Βουγιούκα και κάρφωμα του Παππά να προηγηθεί με 68-67 στο 37’ και ο Σπάχια κάλεσε τους παίκτες του για οδηγίες. Δύο βολές του Βουγιούκα διαμόρφωσαν το 70-67 για τους πρωταθλητές Ελλάδας, αλλά η Μακάμπι «χτύπησε» κοντά στο καλάθι και με σερί 4-0 προηγήθηκε 71-70, με τον Πασκουάλ να παίρνει τάιμ άουτ 1’32’’πριν το φινάλε. Ο Παναθηναϊκός προηγήθηκε 74-72 και η Μακάμπι αστόχησε και ο Παππάς πούλησε την μπάλα με τον Ρολ να ευστοχεί στα 25'' και ο Πασκουάλ πήρε τάιμ άουτ. Ο Τζέιμς στα 5’’ σκόραρε για το 76-75.\nΔεκάλεπτα: 20-18, 41-35, 58-56, 75-76\nΜακάμπι Τελ Αβίβ (Νέβεν Σπάχια): Τόμας 8, Ρολ 8 (2), Κέιν 19 (1), Τάιους 10, Ντιμπαρτολομέο 9 (2), Κοέν, Κόουλ 14 (1), Μπόλντεν 2, Παραχούσκι 3, Τζάκσον 2\nΠαναθηναϊκός Superfoods (Τσάβι Πασκουάλ): Σίνγκλετον 9 (2), Ρίβερς, Τζέιμς 27 (2), Πέιν, Παππάς 6, Γκιστ 3, Βουγιούκας 16, Λεκαβίτσιους, Γκάμπριελ 2, Λοτζέσκι 3 (1), Καλάθης 10, Αντετοκούνμπο


Δοξάκης: Όλοι πρέπει να στηρίξουν τον ΑΡΗ\nΟ πρώην καλαθοσφαιριστής της Αυτοκρατορίας Γιώργος Δοξάκης ανέλυσε την κατάσταση του Άρη στο μπάσκετ και τι πρέπει να γίνει από ‘δω και πέρα για να σωθεί η σεζόν, στέλνοντας μήνυμα στήριξης προς την ομάδα.\nΗ ανάλυση του ΑΡΗ για το Λαύριο\n«Ο ΑΡΗΣ υποδέχεται σήμερα (21/12, 15:45, ΕΡΤPLAY 3) το Λαύριο Megabolt, στο πλαίσιο της 12ης αγωνιστικής της ΕΚΟ Basket League. Ο αντίπαλος των «κίτρινων» βρίσκεται στην πέμπτη θέση του βαθμολογικού πίνακα, με απολογισμό 6 νικών και 5 ηττών.\nΆρης - Λαύριο, αγώνας δίχως αύριο για τους κίτρινους\nΈνας ακόμη τελικός ενόψει για τον Άρη σε ένα ματς που... άναψε πριν καν γίνει το τζάμπολ. Τις προηγούμενες μέρες στον Άρη άλλαξε (ξανά) η διοίκηση της ΚΑΕ, με την εμπλοκή και του ερασιτέχνη και την αποχώρηση του μέχρι πρότινος "αφεντικού", Γουλιέλμου. Μάλιστα, με κάποια χρήματα που είχαν μαζευτεί από εισφορές μελών της ομάδας πληρώθηκε (ένα μικρό) μέρος των οφειλομένων οι παίκτες. Όμως αυτό δεν σημαίνει τίποτα αφού η ομάδα μέσα στον επόμενο μήνα χρειάζεται 400.000 ευρώ, διαφορετικά κινδυνεύει σοβαρά να διαλυθεί.\n1987: Νίκη με μέτρια εμφάνιση στο ντέρμπι πρωτοπόρων\nΣε αντίθεση με προηγούμενες χρονιές που έδωσε μάχη για την παραμονή της στη κατηγορία η ΑΕΚ της περιόδου 1987-1988 έκανε καλό ξεκίνημα με 5 νίκες σε 7 αγώνες επιχειρώντας να βάλει δύσκολα στον αήττητο πρωταθλητή Άρη.\nTags: 1987, ΑΥΤΟΚΡΑΤΟΡΑΣ, αεκ\n2004: Βήμα πρόκρισης στους 16 της Ευρώπης\nΈχοντας επικρατήσει της Ακαντέμικ στη Βουλγαρία και μετά την ήττα της Ντιναμό Μόσχας στην έδρα της Καντού ο Άρης απέκτησε τον πρώτο λόγο για την πρόκριση στους 16 του Uleb Cup, φιλοξενώντας τους Βούλγαρους στο Παλέ.\n1968: 5η σερί νίκη επί του δικεφάλου\nΚατά τα πρώτα χρόνια της δημιουργίας της Α’ Εθνικής και με την άνοδο του Παοκ σε αυτή το 1964 τα ντέρμπυ της Θεσσαλονίκης ήταν σχεδόν πάντα μονόπλευρα με τον Άρη να παίρνει άνετες νίκες. Παρόμοια εξέλιξη είχε και το ντέρμπυ του πρώτου γύρου της σεζόν 1968-1969 με τον Άρη να πετυχαίνει την 5η σερί νίκη του επί του Παοκ και την 8η σε σύνολο 9 αγώνων στην Α’ Εθνική.\nΚορυφαίος του ΑΡΗ στο ranking ο Ντραγκίσεβιτς\n“μέσα από την εξαιρετικά ανταγωνιστική εμφάνιση του Άρη στο σημερινό παιχνίδι, παραλίγο να προκύψει ένα μεγάλο επίτευγμα. Ο Βλάντιμιρ Ντραγκίσεβιτς “άγγιξε” το “triple-double” το οποίο έχασε για μία ασίστ (21π, 11ρ, 9ασ.).\n6ος πασέρ του ΑΡΗ ο Μποχωρίδης,100 εμφανίσεις ο Φλιώνης στην Α1\nΌπως ενημέρωσε ο ΕΣΑΚΕ\nΟι αριθμοί για τη σημερινή (13/12) μάχη ΑΕΚ - ΑΡΗ\nΗ νέα διοίκηση πρωτοδικείου της ΚΑΕ ΑΡΗΣ\nΟ ΑΡΗΣ αναλύει το παιχνίδι της ΑΕΚ\n1981: Διπλό κορυφής επί του Πανιωνίου


Θα χρηματοδοτηθεί από την Περιφέρεια Δυτικής Μακεδονίας\n3/09/2021 - 8:05μμ\n(Φωτ.: αρχείο pontosnews.gr)\nΣτις 22 Δεκεμβρίου συμπληρώνονται 87 χρόνια από τη γέννηση του Χρύσανθου Θεοδωρίδη, του αηδονιού του Πόντου. Στην Οινόη Κοζάνης, εκεί όπου είδε το φως της ζωής, υπάρχει ήδη κινητοποίηση ώστε να φιλοτεχνηθεί μια προτομή που θα κοσμεί κεντρικό σημείο του χωριού.\nΤο θέμα «τρέχει» ήδη από την άνοιξη ο Πολιτιστικός Σύλλογος «Χρύσανθος».\nΤο νεότερο στοιχείο είναι ότι με εισήγηση του αντιπεριφερειάρχη Γρηγόρη Τσιούμαρη το έργο (προϋπολογισμού 10.000 ευρώ) θα χρηματοδοτηθεί από την Περιφέρεια Δυτικής Μακεδονίας, καθώς εγκρίθηκε ομόφωνα η πρόταση από την αρμόδια οικονομική επιτροπή.\nΤο σχεδιασμό, όπως αναφέρεται στη σχετική ανακοίνωση, θα αναλάβει η Σχολή Καλών Τεχνών του Πανεπιστημίου Δυτικής Μακεδονίας. «Είναι ένα ελάχιστο δείγμα τιμής, ευγνωμοσύνης και αναγνώρισης του έργου του» τονίζεται.


Ἀθλητισμός και ἀθλητικόν ἱδεῶδες ~ ΦΙΛΟΛΟΓΟΣ ΕΡΜΗΣ\nἈθλητισμός και ἀθλητικόν ἱδεῶδες\nΟ αθλητισμός έχει τις ρίζες του στην άσκηση θρησκευτικών καθηκόντων και είχε θρησκευτική ιερότητα. Η καλλιέργεια του σώματος παρέπεμπε στις έννοιες της αρμονίας και της μάθησης.«Ωραίο και αθλητικό κορμί, με ήρεμη έκφραση και πειθαρχία του πάθους, είναι χαρακτηριστικά του ελεύθερου πολίτη. Ενώ, αντίθετα, ο δούλος παριστάνεται πάντα ή παχύσαρκος ή καχεκτικός με απότομες χειρονομίες. Αρμονία νου και κορμιού, ιδού το υψηλό ιδανικό του Έλληνα. Υπερτροφία του ενός σε βάρος του άλλου θεωρούνταν βάρβαρη. Όταν άρχισαν οι Έλληνες να ξεπέφτουν, άρχισε και το σώμα του αθλητή να υπερτροφεί και να σκοτώνει το πνεύμα του». Έτσι ο Ν. Καζαντζάκης μίλησε για τον αθλητισμό στην αρχαία Ελλάδα. Ήταν λοιπόν καθήκον κάθε ελεύθερου ανθρώπου να φροντίζει για την εξέλιξη του αυτή και η άμιλλα ενίσχυε αυτό το καθήκον. Έτσι προέκυψε η ρήση «νους υγιής εν σώματι υγιεί». Αθλητισμός, ήθος και καλλιέργεια ήταν σύμφυτα του αθλητικού ιδεώδους.\nΘεματική περίοδος:Τα αίτια του φαινομένου είναι πολλά και μπορούν να αναζητηθούν στις γενικές και ειδικές συνθήκες της σύγχρονης πραγματικότητας. Ο χαρακτήρας της εποχής μας ευνοεί την άνθηση τέτοιων φαινομένων.


ΘΡΑΚΙΚΗ ΑΓΟΡΑ - Διαδικτυακή Επιστημονική Ημερίδα της Europa Donna Hellas: «Ο καρκίνος του μαστού στην εποχή της εξατομικευμένης ιατρικής»\nΤετάρτη, 25 Νοέμβριος 2020 06:52\nΜε μεγάλη επιτυχία η Europa Donna Hellas πραγματοποίησε το Σάββατο 14 Νοεμβρίου 2020 την Διεπιστημονική Ημερίδα με θέμα:\nΗ Ημερίδα πραγματοποιήθηκε στο πλαίσιο των δράσεων της Europa Donna Hellas για την ενημέρωση και την ευαισθητοποίηση του κοινού στο πολύ σημαντικό θέμα του καρκίνου του μαστού και της θεραπείας του. Βασικό θέμα που ανέδειξε η Διεπιστημονική Ημερίδα είναι το γεγονός ότι ο καρκίνος του μαστού μπορεί να νικηθεί, ενώ στην σύγχρονη εποχή παρέχεται η φροντίδα της εξακομικευμένης ιατρικής σε κάθε γυναίκα ξεχωριστά.\nκ. Καίτη Σαμαρτζή, Συγγραφέας, Spiritual Teacher - Master Teacher Reiki/Angelic Πρόεδρος του Πανελλήνιου Συλλοόγου Ρέικι, Family Counselor και μέλος του ΔΣ της Europa Donna Hellas\nκ. Στέλλα Ζουλινάκη, Life & Business Coach -Επιχειρηματίας- Insurance Agent & Manager -ΜέλοςτουΣυλλόγουΗCCMA και Γεν. Γραμματέας του ΔΣ της Europa Donna Hellas\nκ. Σπύρος Λαζάρου, Ειδκός Ακτινοδιαγνώστης Μαστού\nκ. Φιορίτα Πουλακάκη, Χειρουργός Μαστού MD, PhD, FEBS Δ/ντρια Χειρουργικής Κλινικής Μαστού Ευρωκλινική Αθηνών, Εθνική Αντιπρόσωπος της Europa Donna Hellas, Executive Board member Europa Donna, The European Breast cancer Coalition.\nΣτο 4ο Στρογγυλό Τραπέζι προέδρευσαν η κ. Μαρία Κοτρώτσιου, Αισθητικός και Επανορθωτικός Χειρουργός MD, PhD Δ/ντρια Νοσ. Ευαγγελισμός, μέλος της επιστημονικής επιτρομής και η κ. Ιωάννα Θεοδωρίδου, Κλινική Ψυχολόγος\nΚαθ όλη τη διάρκεια της Ημερίδας, το κοινό είχε την δυνατότητα να υποβάλλει τα ερωτήματά τους στους ομιλητές. Όλο το υλικό της Διεπιστημονικής Ημερίδας είναι αναρτημένο στην ιστοσελίδα της Europa Donna Hellas (https://europadonna.gr/index.php/news/63-o-karkinos-tou-mastoy-stin-epoxi-tis-eksatomikevmenis-iatrikis-europa-donna-hellas-webinar)\nΗ Πρόεδρος και το ΔΣ της Europa Donna Hellas απευθύνουν ιδιαίτερες ευχαριστίες σε όλους τους ειδικούς επιστήμονες που συμμετείχαν στην επιστημονική μας εκδήλωση, στην Europa Donna Κύπρου, στον πανελλήνιο Σύλλογο Φυσικοθεραπευτών Ελλάδος, στην Γυναικεία Επιτροπή Επιχειρηματικότητας του Επαγγελματικού Επιμελητηρίου Αθηνών, στην ομάδα Εθελοντικής Δράσης και Αλληλεγγύης Hopeaholics, στο Σωματείο Mentoria και στην Ασφαλιστική Εταιρεία AXA. Ένα μεγάλο ευχαριστώ και σε όλους εσάς που παρακολουθήσατε ζωντανά την Ημερίδα μας και στηρίζετε τους σκοπούς της Europa Donna Hellas.\nΤέλος ευχαριστούμε θερμά τον μεγάλο χορηγό μας την Φαρμακευτική Εταιρεία IPSEN που στάθηκε σημαντικός αρωγός σε αυτή την προσπάθειά μας και υποστηρίζει το έργο μας. Ένα μεγάλο ευχαριστώ και στην ομάδα της Sympraxis για την παραγωγή και την τεχνική υποστήριξη της Διαδυκτιακής μας Ημερίδας.\nΠερισσότερα σε αυτή την κατηγορία: « Θερμή ανταπόκριση πολιτών Δήμου Κομοτηνής Καβάλα: Κατέληξε 53χρονη που νοσηλεύονταν στη ΜΕΘ-Covid του Νοσοκομείου »